ועדת החינוך, התרבות והספורט, כנסת 25, פרוטוקול מספר 34, 2023-05-01 00:00

יוסף טייב: שלום לכולם, אני מתכבד לפתוח את ישיבת ועדת החינוך, התרבות והספורט, בנושא: תקצוב כפרי הנוער

יוסף טייב:  י' באייר, ה-1 למאי 2023

יוסף טייב:  בתחילת דבריי, אני רוצה לומר שהסיפור של כפרי הנוער, מבחינתי, המסגרות לפחות, ומה שהן מקנות לאותם תלמידים הוא דבר ראשון במעלה

יוסף טייב:  לצערי, הדבר הוזנח בשנים האחרונות

יוסף טייב:  ולכן, אהיה ללא כפפות, ואגיד בתחילת דבריי שמשרד החינוך, משרד האוצר, צריכים לעשות כל דבר, כל אחד לחוד וביחד, לראות איך אנחנו פותרים את הסוגיה הזאת של כפרי הנוער

יוסף טייב:  לא מדובר פה להוסיף על השמנת, אלא לבוא ולדאוג לצרכים מינימליים

יוסף טייב:  כפרי הנוער נפגעים פעם אחר פעם אם זה מהעלאת המחירים, ואם זה משיפוי שלא ניתן להם, ועוד דברים

יוסף טייב:  ולכן, דרישת הוועדה, ואין לי ספק שחברי הוועדה וחברי כנסת נוספים שהגיעו במיוחד לדיון, הצטרפו לבקשה שלי - לבוא ולפתור את הסוגיה הזאת אחת ולתמיד

יוסף טייב:  אני לא מבקש לפתור את זה במכה

יוסף טייב:  אני גם ריאלי, ואני גם מבין את הקשיים ואת הצרכים, ואת התקציב

יוסף טייב:  יחד עם זאת, אפשר לבוא עם אמירה שהיא תוספת מידית קלה, איזושהי תוכנית של תוספת שתגיע בסוף למה שכפרי הנוער צריכים פרוס על פני כמה שנים - זה דבר שהוא אפשרי, צריך רק רצון טוב

יוסף טייב:  אין לי ספק כאשר הרצון נמצא – דודי, היינו בישיבה קודמת ביחד, והתרשמתי שאתה יודע ורוצה לפתור את הבעיות

יוסף טייב:  אז באמת אני מקווה שכך יהיה מול כפרי הנוער

יוסף טייב:       ברשותכם, אני אתן לחברי הכנסת להביע מי שלחוץ

יוסף טייב:  מי שלא, אם הוא יכול להמתין, אז ניתן גם לארגונים וגם לכפרים עצמם להביע גם את רצונם וגם את המצוקה

יוסף טייב:  נמצאים גם מנהלי הכפרים, גם הכפרים עצמם, אבל בסוף יש לזה השלכה ישירה על תלמידי ישראל שמשתתפים באותן מסגרות, וחובתנו היא לבוא ולתת את המענה הזה ולמצוא את הפתרון

יוסף טייב:  כולי תקווה שאנחנו נמצא יחד – שוב אני אומר, משרד החינוך, ומשרד האוצר ביחד את הפתרון

יוסף טייב:  בכוונה אמרתי כל אחד לחוד וביחד, כי בסוף אני מבין שבמשך שנים כל אחד מפיל את התיק על השני

יוסף טייב:  הגיע הזמן לבוא ולעבוד יחד, ולמצוא את הפתרון הזה למען כפרי הנוער

יוסף טייב: חברת הכנסת פרידמן

יוסף טייב:  בבקשה

יסמין פרידמן: לא

יסמין פרידמן:  אני באתי קודם להקשיב

יסמין פרידמן:  אני רוצה קודם לשמוע

יוסף טייב: בבקשה

משה טור פז: שלום, בוקר טוב, אדוני היושב-ראש, שוב, אני שמח להיות כאן גם כחבר ועדת החינוך וגם כראש שדולת כפרי הנוער

משה טור פז:  אני חושב שהנושא הזה הוא נושא קריטי ומעליב

משה טור פז:  קריטי – כי יושבים פה מנהלי מוסדות שכל אחד מהם מטפל בתלמידי הקצה של מערכת החינוך, אלה שלא מוצאים את עצמם בתוך בתי-ספר מין השורה שבהם בסוף היום הולכים הביתה, כי רובם ככולם התלמידים שלהם התלמידים שלהם הוצאו מהבית בצו רווחה, או עלו לארץ בלי ההורים, או שילובים בין השניים, ואנחנו מחויבים לדאוג לתלמידים האלה, ולתת להם את הבסיס

משה טור פז:  אנחנו לא עוסקים פה בחמאה, אנחנו עוסקים פה בלחם, בבסיס של הבסיס של מה שהתלמידים האלה צריכים לקבל

משה טור פז:       בעבודה מאוד מקצועית שנעשתה על-ידי פורום כפרי הנוער, והוגשה למשרדי החינוך והאוצר, נמצא שבסיס התקציב חסרים למוסדות האלה - 56 מיליון שקלים על מנת להגיע לרף הקיום המינימלי מלמטה

משה טור פז:  אנחנו לא עוסקים פה לא בקצפת, אפילו לא בחמאה - בבסיס

משה טור פז:  הבסיס הזה כבר שנים נשחק, ומאז שהם עשו את החשבון ב-56 רק אם ניקח את תוספת היוקר לחלק מהסעיפים היא כבר עלתה מאז בעוד כמה מיליונים

משה טור פז:  אני כרגע נאחז בעבודה שהם עשו עם משרד רואה חשבון משמעותי

משה טור פז:       אבל למה זה מעליב? כי אם נסתכל בשורה 26 בחוק התקציב בעמודים העוסקים בחינוך, אנחנו הולכים לאשר בתקציב הקרוב עלייה ל-77 מיליארד שקלים ב-2023, ו-82 מיליארד שקלים ב-2024

משה טור פז:  בתוך השורות האלה, יש שורה שנקראת רזרבות כולל – תקן אותי אם אני טועה דודי מזרחי

משה טור פז:  סעיף הרזרבות הכולל היה שלושה מיליארד בשנה שעברה, והוא עולה ל-5

משה טור פז: 7 מיליארד בשנה הזו, ול-6

משה טור פז: 4 מיליארד בשנה הבאה

משה טור פז:  עלייה של 138%

משה טור פז:  למה צריך להעלות את סעיף הרזרבה? אז בין השאר יש שם עלייה של 138% כמיליארד וחצי שקלים בתקציב הרשתות החרדיות - החינוך העצמאי ומעיין החינוך התורני

משה טור פז:  אני הולך מפה אחרי הנשיאות לדיון בוועדת כספים, ואני אגיד מה דעתי על הדיון הזה

משה טור פז:       אבל רק נשים פרופורציות

משה טור פז:  מיליארד שקלים פה, 56 מיליון כאן, בחישוב פשוט ל-3 יחידות מתמטיקה זה 3% נקודה משהו

משה טור פז:  זה היקף הדיון שאנחנו הולכים לדיון על מה שהוא בבסיס של הבסיס

משה טור פז:  לכן, אדוני היושב-ראש, אני חושב שצריכה לצאת פה דרישה ברורה, וחד-משמעית למשרד החינוך והאוצר

משה טור פז:  זו לא הבעיה של אנשים הטובים שעוסקים פה בחינוך

משה טור פז:  זה גם אפילו לא הבעיה של המינהל במשרד החינוך, המינהל החינוך ההתיישבותי שאמור לדאוג להם, זו בעיה שלנו

משה טור פז:  אנחנו צריכים שהכסף הזה יהיה מובן מאליו בתקציב הזה – 2023-2024

משה טור פז:  אמרתי גם – את חטאיי אני מזכיר היום, שאני הצלחתי בתקציב הקודם להביא רק 5 מיליון תוספת ממה שנקרא כסף קואליציוני מעט מדי

משה טור פז:  אם יש מגיע בחינוך - זה מגיע

משה טור פז:  בבסיס, לא לפנים משורת הדין, לפי כל דין, הכסף הזה צריך להתווסף לבסיס התקציב לכפרי הנוער, ולהיות חלק מבסיס התקציב של התלמידים החלשים ביותר בישראל

משה טור פז:  תודה

יוסף טייב: הייתי אפילו מוסיף על דבריך שלא רק שלא משפים אותם לצורך העניין על תוספת שכר המינימום שבאה והולכת, אלא כפרי הנוער הולכים גם לקבל קנסות, כל אחד בין 200 ל-300 אלף שקל, על זה שיש פער בין מה שהם משלמים למה שהם צריכים לשלם

יוסף טייב:  לכן, הולך להיות פה גם קנסות שיוטלו על כפרי הנוער

יוסף טייב:  אני חושב שגם את הדבר הזה צריך לקחת בחשבון

יוסף טייב:  שוב, אני מתחבר למה שאמרת – לא מדובר פה בתוספות, לא מדובר פה בשמנת ולא בחמאה, אלא באמת בדברים אלמנטריים ובסיסיים שכפרי הנוער צריכים בשביל להתקיים, ובסוף, החסכים האלה מגיעים ישירות לילדנו, לתלמידי ישראל וצריכים למצוא את הפתרון

יוסף טייב:       אני כן רוצה לשאול את משרד החינוך מהמידע שהגיע עליי, הוקם צוות של משרד החינוך שבאמת, גם לקחת משרד רואה חשבון חיצוני, בשביל ללמוד על הסיפור הזה של כפרי הנוער

יוסף טייב:  אני רוצה לדעת קודם כל איפה נמצאת היום אותה עבודה שהתבקשה, שהוזמנה על-ידי המשרד, והאם יש בכוונת המשרד לבוא, לפרסם את הנתונים האלה איפה אנחנו עומדים

דודי מזרחי: שלום

דודי מזרחי:  אני יכול להגיד כך, כן, המשרד יחד עם החשב הכללי, המינהל החינוך ההתיישבותי, נכנסנו לבדיקה בכדי להבין טוב יותר את מבנה ההוצאות בפועל בפנימיות, בכפרי הנוער

דודי מזרחי:  ויש גם שורה ארוכה של צרכים כפי שגם אני מניח יעלה כאן בדיון

דודי מזרחי:  אנחנו ניתן להם מענה

דודי מזרחי:  אני כבר אקדים ואומר, ניתן להם מענה מסוים, לא נוכל לפתור את הכול

דודי מזרחי:  ניתן מענה מסוים, מענה טוב וראוי לשיפור מצב משמעותי כבר בתקציב 2023, 2024

דודי מזרחי:  אם תרצה אני אתייחס פרטנית לדברים שיעלו

דודי מזרחי:  אז כן, גם עשינו את הבדיקה, וגם אנחנו ניתן מענה

יוסף טייב: הבדיקה הזאת, יש בכוונתכם לפרסם?     

דודי מזרחי: נוכל להציג אותה כאן בוועדה

יפעת שאשא ביטון: 60 מיליון של המודרכות כשעשינו את ההכנה לתקציב נמצא שם? נמצא בתוך התקציב הזה?     

דודי מזרחי: יש הרבה סוגיות

דודי מזרחי:  יש גם את הנושא של מודרכות

דודי מזרחי:  יש נושא של מכסות

דודי מזרחי:  יש את התעריפים – נציג את זה באופן מסודר

יוסף טייב: בהמשך, נכון דודי?     אני שמח על התשובה, דודי

יוסף טייב:  אני כן רוצה לקחת אותך לשלב קצת יותר קדימה, ובכוונה אני שם את זה על השולחן

יוסף טייב:  אני לא בא למרוח שום דבר

יוסף טייב:  אני מצפה מהמשרד, ושוב, אמרתי את זה בתחילת דבריי, לא מצפה לבוא ולמצוא את הפתרון עכשיו באופן מידי

יוסף טייב:  אני כן מצפה שהמשרד ייצא באמירה ברורה שיימצא לבעיה הזו פתרון

יוסף טייב:  אני רוצה לשמוע כמה המשרד מתכוון לבוא ולתת בשנת 2023, 2024, אבל הייתי מצפה מהמשרד לבוא עם תוכנית, תוכנית חומש לבוא ולומר - השנה הזאת בתקציב 2023, 2024, יהיה תוספת של כך וכך לפי הסעיפים שתפרט

יוסף טייב:  בתקציב הבא אנחנו נבוא עם העלאה כשבסוף אנחנו נגיע לפתרון הזה שלפחות ה-56 מיליון האלה ייכנסו בתוך המסגרת הזו

יוסף טייב:       שוב אני אומר, לא ביקשתי שמהמשרד יבואו וישימו את ה-60 מיליון שקל כאן ועכשיו

יוסף טייב:  אבל כן שהמשרד יבוא עם תוכנית ויגיד - - -  	 

סימון דוידסון: למה לא?  מה זה 60 מיליון שקל בתקציב משרד החינוך? אבל די, צריך לגמור את זה

יוסף טייב: אתה צודק

יוסף טייב:  אבל בתוך עמי אנכי יושב

יוסף טייב:  גם הארגונים וגם הכפרים – אני יכול להיות פופוליסט, ולהגיד – אני רוצה עכשיו את ה-60 מיליון

יוסף טייב:  אני מסכים איתך, אבל בסוף צריך לשים רגליים על הקרקע, ואני יודע שזה לא יקרה

יסמין פרידמן: אבל השאלה אם הם ישרדו עד אז?      

יוסף טייב: אנחנו בסיפור הזה כבר מספר שנים

יוסף טייב:  היינו גם בשנה שעברה, חברת הכנסת יפעת שאשא, כשהיית בראש המשרד, הייתה תוספת תקציבית מכספים קואליציוניים של בסך 5 מיליון שקלים זו המציאות

סימון דוידסון: מגיע חבר הכנסת קיש לוועדת כספים עוד מעט

יוסף טייב: ולכן אני אומר, אני רוצה להיות עם רגליים על הקרקע

יוסף טייב:  הלוואי ואנחנו נצליח להביא את ה-56 מיליון האלה עכשיו

יוסף טייב:  בסוף, אני עם רגליים על הקרקע, והלוואי ואני טועה

יסמין פרידמן: אבל זה לא רק ה-56 מיליון אני מבינה

יפעת שאשא ביטון: תודה

יפעת שאשא ביטון:  אתה עושה להם הנחות

יוסף טייב: לא

יוסף טייב:  אני לא עושה שום הנחות

יסמין פרידמן: זה פלסטר ה-56 – נכון?      

יוסף טייב: אנחנו בתחילת הדיון, חברת הכנסת שאשא ביטון - - -      

יפעת שאשא ביטון: אבל התכנון היה שיהיה שם כסף של הדרכות, כי בלי זה הם לא יכולים - - -      

יוסף טייב: דודי יבוא ויבהיר את הדברים

יוסף טייב:  יסביר לנו באמת אם מה שאת מדברת עליו כלול, לא כלול, איך כלול

יוסף טייב:  אני גם רוצה לתת לכפרי הנוער ולמי שמייצג אותם לבוא ולייצג, לפחות, מבחינתם את הבעיה, ואיך הם רואים את הפתרון, ויחד אנחנו נתקדם

יוסף טייב:  את אומרת – אני עושה להם הנחות

יוסף טייב:  אני בא עם יד לשלום

יוסף טייב:  אני בא למשרדים אומר להם, אני לא הולך לכם על הראש

יוסף טייב:  ברור שאני רוצה שהפתרון יהיה עכשיו ומידי

יוסף טייב:  בסוף, אני גם עם רגליים על הקרקע

יוסף טייב:  אני גם מצפה שהמשרד יבוא ויפתיע אותי

יוסף טייב:  לפעמים זה קורה

אפרת רייטן: צריך ללכת להם על הראש, זה התפקיד שלך

סימון דוידסון: בנושא הזה אסור לוותר להם

סימון דוידסון:  מדובר פה על הילדים שלנו

סימון דוידסון:  אנחנו לא צריכים לוותר

יוסף טייב: יש פה אנשי מקצוע מדהימים במשרד שיודעים למצוא את הפתרונות, ורוצים למצוא אותם

יוסף טייב:  ואני אומר לך, אין לי ספק שהם יפתיעו אותנו

יוסף טייב:  בבקשה

גד יעקבי: אני יושב-ראש איגוד הבעלויות על כפרי הנוער

גד יעקבי:  אני רוצה להמליץ משהו, שזה לא יהיה הכול או לא כלום

גד יעקבי:  יש תהליך, ברגע שאנחנו מתווכחים או הכול או לא כלום, אז יש פה איזושהי בעיה

גד יעקבי:  יש תהליך

גד יעקבי:  אנחנו טולרנטיים לתהליך

גד יעקבי:  אנחנו רוצים לראות התקדמות

גד יעקבי:  מאוד חשוב שהדיון הזה יהיה דיון פרקטי

גד יעקבי:  ואני ממליץ לנו שיהיה דיון פרקטי, מה אנחנו יכולים להשיג היום, מחר, בעוד שבוע, ולא או כן או לא

גד יעקבי:  בבקשה

יפעת שאשא ביטון: אף אחד לא מנהל דיון של או כן או לא

יפעת שאשא ביטון:  אבל גם אני יכולה לומר לך שאפשר לנהל את הדיון ברמה הריאלית

יפעת שאשא ביטון:  אני גם אומר לפרוטוקול כדי שיהיה ברור, כשאני אמרתי "עושה להם הנחות", זה לא לאנשי המשרד

יפעת שאשא ביטון:  יושבים פה אנשים יקרים שאני יודעת כמה התאמצו בשביל שהדברים האלה התקדמו בצורה טובה

יפעת שאשא ביטון:  יש פה את האוצר שצריך להבין שבלי המענה שלו לא נוכל לתת חיים לכפרי הנוער

יפעת שאשא ביטון:  ולזכור שמי שהציל כשהייתה מלחמה באוקראינה וכשקלטנו את כולם – מי שהציל את מדינת ישראל היו הכפרים

יפעת שאשא ביטון:  אז חשוב להגיד את הדברים שיהיו ברורים, ומכאן לצאת למאבק שצריך

יוסף טייב: מעולה מסכים

חנוך דב מילביצקי: תודה, אדוני

חנוך דב מילביצקי:  שלום לכם

חנוך דב מילביצקי:  אני התוודעתי לנושא הזה לפני כמה חודשים בפעם הראשונה

חנוך דב מילביצקי:  דודי, אני לא אכנס פה למי אחראי, או איך אחראי, או מאיפה צריך לבוא הכסף בכל הדברים הללו

חנוך דב מילביצקי:  בסוף, אמרת שעשיתם עבודה, מה הפער, להערכתך, בין מה שאתם מסוגלים לספק לבין הצרכים כרגע נכון לשנתיים הקרובות, לשנה?     

עמי מגן: תענה למודרכות, לא לתקציב הכללי של המינהל החינוכי ההתיישבותי

עמי מגן:  למודרכות

דודי מזרחי: יש מגוון רחב של פערים, וצריך רגע לשים את זה על השולחן

דודי מזרחי:  יש פה נושא של סל "לאור" העומד בפני עצמו

דודי מזרחי:  יש את הנושא של מודרכות, ויש נושא של מכסות תלמידים

דודי מזרחי:  יש שורה ארוכה של נושאים

דודי מזרחי:  אני לא רוצה לשלוף סיסמאות

דודי מזרחי:  אבל באמת, היקף הצרכים הוא הרבה יותר גדול ממה שהמדינה יודעת לתת לו מענה מיידי

דודי מזרחי:  בכל השנים האחרונות – בסדר, זה רצף של ממשלות, ניתנו תוספות בהיקף משמעותי מאוד לחינוך ההתיישבותי לכפרי הנוער, בין אם זה בנושא של שיפוצים

חנוך דב מילביצקי: תראה אני בן-אדם פשוט

חנוך דב מילביצקי:  אני קצת מבין במספרים

חנוך דב מילביצקי:  דבר איתי במספרים, לא משמעותי, לא משמעותי

דודי מזרחי: יש שורה של דברים

דודי מזרחי:  אתה שואל ספציפית על סעיף המודרכות? אתה שואל ממה? אתה יודע צריך לחדד בדיוק, הפער הוא מאוד גדול

דודי מזרחי:  הפער הוא גדול בכל סעיף, אנחנו מגיעים לפערים של עשרות מיליונים בכל סעיף, ובמצטבר אנחנו מגיעים כאן לפערים של מאות מליונים

דודי מזרחי:  השאלה איך מסתכלים ויש צורך רחב

דודי מזרחי:  אנחנו בתקציב 2023, 2024, אדוני היושב-ראש, אני רוצה שתדע, התוכנית הסופית עדיין לא מגובשת עד הסוף

דודי מזרחי:  אנחנו עובדים בשיתוף פעולה עם משרד האוצר

דודי מזרחי:  נביא תוכנית בהיקף משמעותי בכל אחד מהסעיפים, גם במודרכות וגם בנושא של "לאור", וגם בנושא של המכסות, ונגשר על הפערים

דודי מזרחי:  אני לא יכול להציג כאן את התוכנית המלאה

דודי מזרחי:  אנחנו נצא עם זה בימים הקרובים באופן מסודר השר יציג את זה

דודי מזרחי:  אין לי כאן בשליפה להגיד לך כמה ספציפית יהיה בנושא של המודרכות

דודי מזרחי:  הפערים, אם רוצים להגיע לאופטימום שאנחנו רוצים, הם פערים גדולים

דודי מזרחי:  תהיה לנו התקדמות משמעותית השנה, זה לא יהיה באופן מלא

יוסף טייב: אנחנו פה בוועדה

יוסף טייב:  זה שאתה בא עם אמירה מטעם המשרד, ואומר לי: השר יבוא עוד כמה ימים ויציג זה בסדר

יוסף טייב:  הוועדה רוצה לדעת האם בכוונת המשרד לבוא ולפתור את הנושא הזה של 56 מיליון - אם זה באופן מיידי ובצורה ישירה כאן ועכשיו, או שיש תוכנית למשרד לבוא ולפתור את הנושא הזה תוך חמש שנים, שזה גם מבחינתי פחות בסדר

יוסף טייב:  אבל אם המשרד בא עם אמירה, לפחות, שאנחנו פה בוועדה נשמע את האמירה הזאת

יוסף טייב:   כרגע, אני שומע ממך שקיים פער, שהמשרד רוצה לבוא לקראת

יוסף טייב:  שמשרד החינוך יש לו איזושהי אמירה והוא רוצה לקדם

יוסף טייב:  אבל כמו שנאמר, וכמו שאנחנו שומעים כבר שנים, בסוף, האוצר מפיל על המשרד, על החינוך

יוסף טייב:  חינוך מפיל על משרד האוצר

יוסף טייב:  האם הגעתם לאיזושהי הבנה שמשרד האוצר מבין שהוא צריך לבוא ולהכניס יד לכיס, או במקביל לכך, משרד החינוך מבין את חשיבות כפרי הנוער, ואומר -  אני מוכן לקחת מתוך הכסף התוספתי שאני מקבל בתקציב העכשווי, לשים חלק נכבד לכפרי הנוער ו/או לשנים הבאות

דודי מזרחי: התשובה היא כן

דודי מזרחי:  תהיה תוספת תקציב של משרד החינוך, ושל משרד האוצר באופן משולב

דודי מזרחי:  אני לא מציג את זה כאן, מאחר והפרטים עדיין לא נסגרו עד הסוף

דודי מזרחי:  מתקיימים עדיין דיונים מקצועיים, הם יבואו לידי ביטוי בתקציב הסופי שיאושר בכנסת

יוסף טייב: האם כוועדה אנחנו יכולים לקבל פרק זמן שהמשרד יבוא עם איזושהי אמירה מבחינת הסכומים?     

אפרת רייטן: זה כבר מוכן

יוסף טייב: אני לא יודע אם זה מוכן

יוסף טייב:  דודי אומר שזה לא מוכן

אפרת רייטן: הייתה ועדה שאתם הקמתם לא?     

יוסף טייב: לא

יוסף טייב:  אנחנו מעבר לוועדה

דודי מזרחי: ספציפית למה שהתייחס היושב-ראש ל-56 זה תחשיב שנעשה בעבר

דודי מזרחי:  רק על דבר מאוד מסוים על סל "לאור", שאגב, הושקעו כבר - - -      

אפרת רייטן: אתה מדבר על תקנת המודרכות

דודי מזרחי: היו סכומים דומים

דודי מזרחי:  יש פער גם במודרכות וגם פער גם ב"לאור"

דודי מזרחי:  בשנים האחרונות הוזרמו תקציבים כדי לצמצם את הפער

דודי מזרחי:  אבל במקביל, גם האינפלציה וכו', זה נשחק

דודי מזרחי:  עשינו כן עבודה כדי לראות נכון לעכשיו את היקף הפערים

דודי מזרחי:  יבוא לידי ביטוי בתקציב הזה מענה גם לנושא של המודרכות, גם ל"לאור", גם למכסות, יש תופעה שילדים רוצים להיכנס, ואין להם מקום, גם דבר שאנחנו לא יכולים להשלים איתו, זו תוכנית הוליסטית

דודי מזרחי:  אני כבר מראש אומר, אנחנו לא נפתור את כל הבעיות בתקציב

דודי מזרחי:  אבל כן יהיה במבט שהוא רב שנתי, והתקדמות כבר בתקציב 2023, 2024

חנוך דב מילביצקי: קודם כל, אני לא נגד השר וגם נגדכם

חנוך דב מילביצקי:  אבל בעיניי זה קצת מוזר, ככל שאני מבין, שמגיעים לדיון כזה ואתה לא מציג מספרים, כי אז אין מה להתייחס – זה מהבחינה הזו

חנוך דב מילביצקי:  בעיניי, זו בעיה

חנוך דב מילביצקי:  מעבר לזה, באמת, זה לא נושא של קואליציה ואופוזיציה

חנוך דב מילביצקי:  הצעתי לכם לא לקחת ולא ללכת למקום הזה של נגד מישהו

חנוך דב מילביצקי:  הבעיה הזו היא בעיה שצריך לפתור אותה

חנוך דב מילביצקי:  מנסים לפתור אותה, אני מניח, אני רואה כבר הרבה זמן

חנוך דב מילביצקי:  ולכן, הכי טוב להתכנס ולראות איך פותרים את הדבר הזה

חנוך דב מילביצקי:  אני באמת מבקש, אם אתה לא יכול לבוא עכשיו לתת לנו מספרים, אני לא יודע אדוני, אולי כדאי לעשות איזושהי ישיבה עוקבת כן מספרים, כי בלי מספרים, על מה אנחנו מדברים פה?      

יוסף טייב: קודם כל, כאשר השר יבוא ויציג את הדברים, הוועדה תתכנס מחדש

יפעת שאשא ביטון: מתי? זה אומר שהדיון הזה - - -      

יוסף טייב: זה מה ששאלתי את הגורם המקצועי

יוסף טייב:  אני כוועדה רוצה לדעת מה הדד-ליין שלנו?     

אפרת רייטן: אבל הוא לא נתן לך תשובה

יוסף טייב: בסדר

יוסף טייב:  דודי ייתן תשובה

יוסף טייב:  כמה זמן זה אמור לקחת?     

דודי מזרחי: אנחנו נמצאים כולנו בתוך הסד של דיוני התקציב

דודי מזרחי:  אנחנו מדברים ברמה של ימים, אנחנו נסדיר את הכול ונצא עם זה בצורה מסודרת, שוב, בתיאום בין המשרדים, בין משרד האוצר לחינוך

יוסף טייב: אתה מבין שהשר נכנס לוועדת הכספים כדי להציג את תקציב החינוך לתקציב 2023, 2024

יוסף טייב:  האם אותם מספרים שאתה מדבר עליהם הם חלק ממה שהוא הולך להציג שם?     

דודי מזרחי: מאחר ויש הבנות כוללות בין המשרדים, חלק מהתקציבים הם תקציבים קואליציוניים

דודי מזרחי:  יש כאן איזושהי סגירה כוללת

דודי מזרחי:  לכן יש כאן מהלך משולב

דודי מזרחי:  חלק מהסעיפים שיובאו לאישור תקציב המדינה, מופיעים ברמת תוכנית ולא ברמת תקנה, ולכן, יש עוד דיוקים שנעשים בין דרגי המקצוע בין משרד החינוך לאוצר, לכן, לא בכדי אמרתי שעדיין לא נסגר עד הפרט האחרון

יוסף טייב: מתי המשרד מתכוון להציג את אותה עבודה שנעשתה על-ידי משרד רואה חשבון חיצוני? האם בכוונת המשרד לבוא ולהציג את זה לוועדה? אם בכלל

דודי מזרחי: מבחינתנו, הכול שקוף אל מול הוועדה

דודי מזרחי:  נקיים על זה דיון

יוסף טייב: אני רוצה לכנס דיון, תגיד לי מתי – מחר? מחרתיים? שבוע הבא, אני מכנס את הדיון

יוסף טייב:  אני איתך

דודי מזרחי: מתי שכבודו יזמין אותנו נציג את הנתונים

אפרת רייטן: זה זמין אצלכם עכשיו, כבר הכנתם את זה

אפרת רייטן:  צריכים להביא את זה עכשיו

יפעת שאשא ביטון: דודי, יכול להיות שאם תציגו, נוכל לעזור לכם קצת לארגן את המספרים שם

יפעת שאשא ביטון:  למצוא את ההיגיון

יפעת שאשא ביטון:  להגיד מה יותר חשוב ממה

יפעת שאשא ביטון:  בוא, אני פה

יוסף טייב: דודי, תבין, אני באמת במצב לא נוח

יוסף טייב:  אני מקבל ממשרד החינוך את התשובות בזמן

יוסף טייב:  אתם מגיעים עם תשובות

יוסף טייב:  לא יודע, פה אני רוצה להיות הכי ישיר איתך

יוסף טייב:  אני מרגיש פה שמישהו מנסה לערבב פה מישהו

יוסף טייב:  אני לא אומר לך בפן האישי

יוסף טייב:  אבל לא ייתכן שוועדת החינוך תתכנס סביב הנושא של תקצוב בכפרי הנוער, והמשרד מגיע ללא מספרים, ללא תקציב עתידי, ללא תשובות מה נעשה עם העבודה הזאת שהוזמנה על-ידי המשרד לרואה חשבון חיצוני

יוסף טייב:  בוא נסכם בצורה כזאת

יוסף טייב:  אני אתן לכפרי הנוער להביע את הבעיה, ואיך הם רואים את הפתרון

יוסף טייב:  במקביל, בעשר הדקות הקרובות, תנסה לפחות להשיג את אותו דוח רואה חשבון

יוסף טייב:  לבוא ולהציג לוועדה איזשהו משהו מהותי

יוסף טייב:  אני מוכן לבוא לקראתך, ולקבל שבימים הקרובים אחרי שהשר יבוא וייתן את המספרים, נכנס את הוועדה שוב על הנושא של כפרי הנוער כבר בשבוע הבא

יוסף טייב:  אני אתן לכם פור עד סוף שבוע הבא

יוסף טייב:  נכניס את זה לאתר הכנסת שהוועדה הזו הולכת להתכנס

יוסף טייב:  אני מצפה באמת שהמשרד הפעם יבוא עם נתונים

דודי מזרחי: כמובן, כל מה שתחליט, מקובל

דודי מזרחי:  רק לגבי אותו דוח, יש לנו טיוטת דוח של משרד רואה חשבון שהוא לא סופי

דודי מזרחי:  מה שברור וזה גם שמנו על השולחן, והיו על כך דיונים בכנסת הקודמת, שהבדיקה סקרה והתמקדה בנושא של סל "לאור" לא במודרכות

דודי מזרחי:  יש שם פערים, והפערים ידועים

דודי מזרחי:  אוכל לתת דיווח מלא גם בכתב וגם בעל-פה לוועדה

דודי מזרחי:  במסגרת התקציב שבמסגרת ההצעה שנציג, ההצעה כוללת לטיפול בכפרי הנוער ובפנימיות

דודי מזרחי:  ניתן מענה רב שנתי לאיך מצמצמים את הפער הזה כפי שמשתקף מהדוח

יוסף טייב: דודי, לא נעים לי להגיד לך

יוסף טייב:  יש לי פה ביד סיכום של ישיבה ה-12 ביוני 2018

יוסף טייב:  חלק ממסקנות הוועדה היו שהוועדה מבקשת שתוך חודשיים המשרד יביא בפני הוועדה על סגירת הפער שנוצר במשך השנים בתקצוב החינוך והפנימיות עקב חוסר עדכון של סל "לאור"

יוסף טייב:  לעדכן את סל "לאור"

יוסף טייב:  את המחירים עבור כל חניך בפנימייה

יוסף טייב:  את המרכיבים של הסל, את הפרופיל וכו'

יוסף טייב:  אנחנו נמצאים מעל חמש שנים ואין תשובות

דודי מזרחי: אדוני היושב-ראש, בעקבות אותו דיון, ודיונים שהיו גם אחרי הדיון הזה, התווספו 25 מיליון שקלים לעדכון במצטבר לבסיס התקציב כדי לעדכן

יוסף טייב: אבל הבעיה לא נפתרה

דודי מזרחי: הבעיה הצטמצמה

דודי מזרחי:  הבעיה לא נפתרה, הבעיה הצטמצמה

דודי מזרחי:   מי שקובעת את מסגרות התקציב זה בסוף הממשלה והכנסת

דודי מזרחי:  היה מהלך רב שנתי שכל שנה התווספו 5 מיליון שקלים לבסיס התקציב כדי לצמצם את הפער

דודי מזרחי:  הדיון הספציפי היה לגבי סל "לאור"

דודי מזרחי:  עשינו בדיקה מעודכנת, ראינו שהפער גדל, בין היתר בגלל אינפלציה והיבטים אחרים

דודי מזרחי:  ולכן, במסגרת התוכנית הרחבה יותר שהתייחסתי אליו, ואמרתי שתקבל ביטוי ב-2023, 2024, וניתן מענה גם לנושא של סל "לאור

דודי מזרחי:  אדוני היושב-ראש, אף אחד לא מנסה לא לטשטש ולא למרוח

דודי מזרחי:  הכול נשים על השולחן

דודי מזרחי:  תהיה תוכנית כוללת גם בנושא של מכסות

דודי מזרחי:  גם בנושא של מודרכות, וגם בנושא של סל "לאור

דודי מזרחי:  בגלל שהיא לא סגורה עד עכשיו, זה נמצא כמובן בדרגים הפוליטיים - - -      

יוסף טייב: תבין את המצב שלי

יוסף טייב:  אני חדש בנושא

יוסף טייב:  אני נכנס, אני מסתכל במסקנות הוועדה מהעבר

יוסף טייב:  אם היית אומר לי פעם אחת הוועדה התכנסה ואנחנו לומדים את הנושא, הייתי זורם איתך

יוסף טייב:  אנחנו מדברים על חמש שנים שכל יום ועדה, פעם אחר פעם מכנס את הנושא, מביא מסקנות של הוועדה, והמשרד פשוט מצפצף על הוועדה

יוסף טייב:  אין פה באמת איזשהו - - -      

דודי מזרחי: אין מחלוקת על כך שצריך להשקיע עוד יותר

עמי מגן: אבל דודי – מודרכות

עמי מגן:  אנשים בורחים מהדיון פה

עמי מגן:  יש סיבה למה לא מדברים על שיפוצים, מדברים על מודרכות

עמי מגן:  מודרכות זה האוכל בחדר האוכל

עמי מגן:  זו הלחמנייה, זה החשמל, זה המים

עמי מגן:  עם התייקרות המזון, אני הייתי פה בוועדת הכלכלה לפני כמה חודשים, דיברתי על משמעות של לחמנייה ביום

עמי מגן:  הבינוי, את האמת, לא מעניין אותי

עמי מגן:  אנחנו רגילים לעבוד בתרומות, לצערי, כי המשרד בקושי נותן מענה

עמי מגן:  מודרכות – מיליון וחצי לכפר, לא יותר

עמי מגן:  56 מיליון, לא סתם הכסף מטושטש בתוך ה-240 מיליון שקלים שניתנו לתוך המינהל לחינוך התיישבותי

עמי מגן:  מודרכות – לזה אתה יודע את התשובה ולזה אתה צריך לתת תשובה

עמי מגן:  אני מנהל כפר הנוער "הדסה" נעורים

אברהם עבאס: אשמח להגיד כמה מלים

אברהם עבאס:  אני מנכ"ל הפורום הציבורי, כפרי הנוער פנימיית רווחה ואומנה בישראל

אברהם עבאס:  ויושבים לצדי השותפים מכפרי הנוער ומאיגוד הבעלויות

אברהם עבאס:  פתחתם כבר, צללנו פנימה

אברהם עבאס:  אני חושב שאנחנו נמצאים פה היום עקב אישור תקציב המדינה

אברהם עבאס:  אגב, רצו להגיע כמעט כל מנהלי הכפרים, הרשימה נסגרה, כי אלה הכללים של המשחק

אברהם עבאס:  אבל יש פה תחושה, ציפייה ותקווה לצאת מפה היום בדיוק כמו שחידדת, אדוני היושב-ראש, עם אמירה משמעותית מה התקציב שייכנס לשנתיים הקרובות, ומה המתווה למפת הדרכים לצמצם את הפער של 56 מיליוני השקלים בתקנת המודרכות בשנים הבאות לכל הפחות

אברהם עבאס:       חשוב לי להגיד את הדבר הזה למי שפחות מכיר את זה

אברהם עבאס:  במדינת ישראל יש כ-50 כפרי נוער, 12,000 בני נוער בסיכון שבעצם מגיעים על רצף מאוד רחב של מצבי סיכון

אברהם עבאס:  כפר הנוער שהוא מודל ייחודי, לא רק בישראל, בעולם, מהווה עבורם הפלטפורמה היחידית בהזדמנות השווה האמיתית כדי להשתלב מחר מחרתיים במדינת ישראל שהכפר עוטף אותם ונותן להם רשת שלמה של מענים ופעילויות מנקודת הפתיחה המאוד מאתגרת ומהפערים המאוד גדולים שלה

אברהם עבאס:       מעבר לאחריות המוסרית שלנו כמדינה על אותם נערים, יש פה גם אמירה שצריך להגיד

אברהם עבאס:  אני לא רוצה להשתמש בזה, אבל אנחנו נשתמש בזה, כי אולי זה מה שהאוצר מבין

אברהם עבאס:  יש פה גם השקעה כלכלית

אברהם עבאס:  כפר נוער הוא השקעה

אברהם עבאס:  אנחנו לקחנו בשנה האחרונה, מטה הצוות הזה, משרד רואי חשבון מהטובים בארץ, עוד מעט הם יציגו מצגת תמציתית שאפילו לא צריך להבין אותה

אברהם עבאס:  תראו את הגרפים וכל אדם יוכל להבין את הממצאים שלה

אברהם עבאס:  המצגת הזאת באה ומספרת את הסיפור הבא

אברהם עבאס:  כל נער שנכנס לכפר נוער, בסופו של דבר, יוצא עם פרמטרים מדידים למדינת ישראל שהתשואה שלהם הרבה יותר גבוהה ברמה של הישגי בגרות, ברמה של גיוס לצבא, ברמה של השתכרות במקום תעסוקה ועוד מדדים

אברהם עבאס:  אני לא רוצה להמשיך את מה שייאמר פה בהמשך

אברהם עבאס:  אבל יש פה גם השקעה

אברהם עבאס:  כולם יודעים מה קורה כשהנער הזה מחר, מחרתיים יגיע למחלקת רווחה בשלטון המקומי, יגיע להיות בקצבאות ביטוח לאומי כמה זה יעלה למדינה, יותר מפי שתיים

אברהם עבאס:  וההשקעה המינימלית הזאת של כמה התוספת של אלפי ילדים שזה הסיפור ב-56 מיליון שקלים האלה, זה ההבדל בין הצלחה לאי-הצלחה

אברהם עבאס:  כמו שאמרתם, שחיקת התקציב לא התחילה אתמול, צריך לשים את זה על השולחן

אברהם עבאס:  זה הרבה מאוד שנים, זה עשרות בשנים

אברהם עבאס:  אבל כמו משבר, משבר לא קורה ביום אחד, הוא נערם ונערם והיום אנחנו נמצאים בנקודה טקטונית של השבר

אברהם עבאס:  יושבים פה מנהלי כפרי נוער שעוד מעט תשמעו אותם שהם יבואו ויספרו את הסיפור שלהם שהם נאלצים לקחת הלוואות, זה לא נשמע, זה לא נתפס

אברהם עבאס:  כפר נוער שמנהלים צריכים לקחת הלוואות, אנחנו יודעים מה השלב הבא שלו, זו האמת

אברהם עבאס:  הוא לא אמור להיות בכלל במצב הזה

אברהם עבאס:  הם לא אמורים בכלל להיות במציאות הזאת

אברהם עבאס:  למעשה, כשאנחנו מדברים על התקציב, רק כדי לעשות סדר, כי נזרקו פה הרבה מאוד מילים, שנייה נישאר במאקרו

אברהם עבאס:       תקציב כפרי הנוער בנוי מכמה רבדים

אברהם עבאס:  רובד אחד זה אותו סל "לאור" – 1975 סל "לאור", שגם אז באותו יום שיצא לדרך הייתה עוולה

אברהם עבאס:  מראש הוגדר 85%

אברהם עבאס:  שנת 90'-93' תקן אותי, משרד החינוך המציא את התקנה הזאת שנקראת תקנת המודרכות שאמורה הייתה לשפות את הפער התקציבי של כפרי הנוער

אברהם עבאס:  אבל אליה וקוץ בה, כי מיד בסמוך להתקנת התקנה הזאת הגדירו את מגבלת תקנת המודרכות שהלכה ונשחקה בשלושים השנים האחרונות, והגיעה נכון לכתיבת הדוח שלנו ל-67

אברהם עבאס: 3% פער של 33%

אברהם עבאס:  כאשר מתמחרים אותו בתקצוב זה 56 מיליון שקלים

אברהם עבאס:  ה-56 מיליון שקלים זה 1

אברהם עבאס: 3 מיליון לכפר נוער

אברהם עבאס:  זה נאמר פה, ואני אדגיש את מה שעמי אמר

אברהם עבאס:  ה-1

אברהם עבאס: 3 זה לא הקומה ב', זה לא החלומות

אברהם עבאס:  חבר'ה, זה הבייסיק, זה הצרכים הבסיסיים, זה הלחם והחמאה

אברהם עבאס:  אין לי עוד מטאפורה לתאר את המציאות הזאת

אברהם עבאס:  ואת הדבר הזה כפרי הנוער צריכים להשלים

אברהם עבאס:  מאיפה הם ישלימו? עוד מעט דני וגדי יספרו לכם

אברהם עבאס:  גם מאיתנו הם פנו, מהחברה האזרחית שידעה להשקיע פה ולהביא למיזמים גדולים בעשור האחרון במאות מיליונים

אברהם עבאס:  אבל גם החברה האזרחית באה בשנים האחרונות ואומרת – חבר'ה, אנחנו לא מחליפים את המדינה

אברהם עבאס:  אנחנו לא מוכנים לתת לבייסיק

אברהם עבאס:  אנחנו ניתן לקומה ב' ו-ג' בשותפות, אבל לא נחליף לאוכל, לא נחליף לשמירה, לא נחליף לשכר כוח אדם, לא נחליף לדברים האלה

אברהם עבאס:  זה בעצם המציאות הכואבת של כפרי הנוער

אברהם עבאס:        אני רוצה לסיים, ברשותך, כאיש שומר מסורת לשומר מסורת, ואני רוצה להגיד לך את הדבר הזה

אברהם עבאס:  אנחנו קוראים בשבתות האחרונות את פרקי אבות

אברהם עבאס:  אני מצאתי דווקא בפרקי אבות בפרק השלישי שקראנו רק בשבת האחרונה, איזשהו ציטוט שאני מאוד התחברתי אליו

אברהם עבאס:  אני אקח רק את החלק המרכזי בו שאומר את המלים הבאות: "הוא היה אומר כל שמעשיו מרובים מחוכמתו, חוכמתו מתקיימת"

אברהם עבאס:  ואני חושב שלאחר עשור וחצי כשהסיפור של כפרי הנוער התחיל ב-2008 בוועדת העשור, וב-2014 בוועדה שהוביל אותה היושב-ראש עמרם מצנע, וב-2020, רם שפע בוועדת חינוך נוספת הוביל את הדבר הזה, עברנו המון דיונים, המון ועדות, המון דוחות המלצות, המון, המון

אברהם עבאס:  אני חושב שהיום זו הציפייה של כל מי שיושב פה, וכל מי ששומע אותנו שלא הצליח להגיע לפה, לצאת מפה עם אמירה אמיתית במעשים, לא רק בחכמה, במילים, אלא במעשים, וזה בר השגה

אברהם עבאס:  זה אפשרי לעשות את זה, וזו הציפייה שלנו היום לצאת מפה עם תוכנית קונקרטית ברורה ושקופה

אברהם עבאס:  אני מבקש דודי ושקופה, זה הכי חשוב

אפרת רייטן: אדוני היושב-ראש, אני מצטערת שאני מתפרצת, אני מבקשת זכות דיבור של מספר דקות, כי אני צריכה לחזור חזרה לוועדת עבודה ורווחה

אפרת רייטן:  סליחה שאני אולי גוזלת את התור של מישהו ואתכם הסליחה

אפרת רייטן:       אני באתי לומר לכם שני דברים

אפרת רייטן:  שמעתי את דבריך, אבי

אפרת רייטן:  אחד היועצים שלי הפרלמנטריים היה הצלחה של כפר הנוער

אפרת רייטן:  לא רוצה להיכנס בגלל צנעת הפרט - הצלחה מסחררת

אפרת רייטן:  באמת, כל פעם שהוא עבד איתי, ועד היום הוא עובד פה בכנסת, הוא הצלחה מסחררת שלכם

אפרת רייטן:  זה דבר מדהים ומרגש

אפרת רייטן:  אתם זה הציונות מבחינתי

אפרת רייטן:  אתם אנשים טובי לב שמחזיקים פה את המדינה בכל כך הרבה רבדים - והעתיד שלנו

אפרת רייטן:  בשנה שנה כאשר הייתי יו"ר ועדת עבודה ורווחה, הגיעו אליי המדריכים – איזה אנשים צעירים מושלמים

אפרת רייטן:  איזה זהב טהור

אפרת רייטן:  איך הלב שלהם במקום הנכון, והם באו וסיפרו לי כמה הם מרוויחים

אפרת רייטן:  הלכתי לסיור, ואני באחד מכפרי הנוער בדרום, וראיתי את זה

אפרת רייטן:  הייתי ליד ערד בנרדים, נכון, לא של הרווחה – זה לא משנה

אברהם עבאס: זו אותה מציאות גם בכפרי הנוער

אפרת רייטן: נכון מאוד

אפרת רייטן:  ומה שאני באה לומר לכם, ואני פונה אליך בעניין הזה, זאת השקעה פר-סה

אפרת רייטן:  אין לזה מילה אחרת

אפרת רייטן:  זאת השקעה הכי טובה של מדינת ישראל, לא המניות

אפרת רייטן:  ההייטק מעולה, הכול אחלה, זאת ההשקעה הכי טובה של מדינת ישראל אם אנחנו רוצים להבטיח את העתיד שלנו

אפרת רייטן:  אגב, זה לא רק בילדים, זה גם באנשים האלה

אפרת רייטן:  כי האנשים האלה שבאים ונותנים בעצם את הייעוד שלהם למקומות הכול כך קשים האלה, כשהם מגיעים לכאן ומכבים אותם שנה אחר שנה, והם נאלצים לבקש תרומות

אפרת רייטן:  והם נאלצים לבוא לחברה האזרחית, זה דבר איום ונורא

אפרת רייטן:  לא ייתכן, ומדינה שלנו הולכת בצעדי ענק למקום הקפיטליסטי נטו, לא

אפרת רייטן:  לא

אפרת רייטן:  צריך לשמור את המקום הזה של האחריות של המדינה לדברים האלה, גם לנושא הספציפי הזה, ואני בהחלט מצטרפת לעמדה שלך

אפרת רייטן:  אני חושבת שאפילו היית עדין, אדוני יושב-הראש, בפנייה העדינה לאוצר ולמשרד החינוך

אפרת רייטן:  אתם צריכים לדאוג לזה

אפרת רייטן:  56 מיליון שקל – רק הכספים הקואליציוניים פה הם 12 מיליארד

אפרת רייטן:  12 מיליארד עכשיו בתקציב הקרוב

אפרת רייטן:  כספים קואליציוניים

אפרת רייטן:  אני באה עכשיו מוועדת עבודה ורווחה, העברנו שם 30 מיליון, 100 מיליון ממקום למקום

אפרת רייטן:  מה זה 56 מיליון שקל לשנה? זה כלום

אפרת רייטן:  אתם יודעים את זה

אפרת רייטן:  ביחס לתקציב של מדינת ישראל, משרד החינוך, זה כלום ושום דבר

אפרת רייטן:  זה אך ורק לשים את זה בראש סדר העדיפויות

אפרת רייטן:  ובאמת, עליך החובה והזכות לתקן את העוול הזה

אפרת רייטן:  יהיה לך כאן אופוזיציה וקואליציה ביחד, אין לי בכלל ספק

אפרת רייטן:  זה מסוג הדברים שתקבל כאן את כולם מקשה אחת

אפרת רייטן:  אם תצליח להזיז פה את הדברים – תראה שכולם יזיזו יחד איתך

אברהם עבאס: חברת הכנסת, רק להוסיף שלפני כמה ימים, בטקס נשיא המדינה, מצטייני נשיא המדינה, באופן פרופורציונלי תביני, מתוך 120 מצטיינים, 21 כפרי נוער

אברהם עבאס:  מה יחסם לאוכלוסייה, ומהי תרומתם למדינה, זה אולי מדגם למה שקורה

אפרת רייטן: בדיוק

אפרת רייטן:  ומשום מה, זה איכשהו לא מגיע לידי ביטוי במשרדים

אפרת רייטן:  או שתתחילו להפוך שולחנות

אפרת רייטן:  זה דבר מדהים

אפרת רייטן:  באמת, אתם אנשים שצריך להסיר בפניכם את הכובע

יסמין פרידמן: טופחים על השכם וממשיכים להתעלם מכם

יוסף טייב: תודה רבה

יוסף טייב:       חבר הכנסת סימון דוידסון

יוסף טייב:  בבקשה

סימון דוידסון: אפרת, כל מילה שאמרת עכשיו נכנסה ללב לכל אחד שיושב פה, אבל אני רוצה לחזק את מה שאמרת

סימון דוידסון:       תראו, לא כולם מכירים אותי

סימון דוידסון:  אני מתעסק המון בעולם הספורט, יושב פה גם יושב-ראש אגודת מכבי חיפה, אגודה ענקית

סימון דוידסון:  אני רוצה לומר לכם

סימון דוידסון:  בכל פגישה שאני דן בנושא של נוער בסיכון, אני יוצא מהוועדות ואני אומר לעצמי – מתי המדינה הזאת תתעורר ותבין שעל כל שקל שאנחנו משקיעים באותו נוער - אני מדבר בעיקר על עולם הספורט, אבל פה אני מדבר על נושא של כפרי הנוער, כי אני כיתתי את רגליי והסתובבתי, הייתי בלפחות שמונה כפרים

סימון דוידסון:  ישב פה הבחור מ"הדסה" נעורים, וליבוביץ', וסילבר, ועוד מקומות אחרים

סימון דוידסון:  וכשאתה נמצא במקום הזה, אדוני היושב-ראש, לא יודע אם אתה היית, אתה מבין שזה מקום ההצלה לאלפי נערים ונערות שללא המחנכים, וללא המקומות האלה, וללא החיבוק החם, וללא מה שהם מקבלים באותם כפרים, הם לא היו יוצאים אותם אנשים

סימון דוידסון:  עכשיו, אותו נער בסיכון שאנחנו לא ניתן לו את מה שאמורים לתת לו ונותנים לו בכפרים, יגיע למקומות שאנחנו לא רוצים

סימון דוידסון:  הוא יגיע לסמים, ולאלכוהול, ולפשע, והוא לא ישרת בצבא

סימון דוידסון:  ואם הוא ישרת בצבא, אז הוא לא יהיה חייל כמו שאנחנו רוצים

סימון דוידסון:  וכן הלאה, וכן הלאה

סימון דוידסון:  ואתה מדבר על כל שקל של השקעה? כל שקל של השקעה יחסוך לפחות 10 שקלים בעתיד – זה מיליארדים שמדינת ישראל משקיעה באותם אנשים אם אנחנו לא ניתן להם את מה שנותנים להם

סימון דוידסון:       אז על מה אנחנו מדברים – דודי? על 56 מיליון? על 100 מיליון? על 200 מיליון? באמת, זו בדיחה

סימון דוידסון:  אני מתבייש בכלל שאנחנו דנים בנושא הזה

סימון דוידסון:  אז אני אומר לך, לפעמים צריך לבחור מלחמות, אז במקום להיות עכשיו בוועדות אחרות, אני פה נמצא כי אני אומר לך שכל האופוזיציה והקואליציה תילחם על כפרי הנוער

סימון דוידסון:  אנחנו נעמוד עם הרגליים האחריות על התקציב

סימון דוידסון:  אדוני היושב-ראש, פה לא נוותר

סימון דוידסון:  לא נוותר

סימון דוידסון:  נהיה הכי לוחמניים שיש, כי המקומות האלה הם מצילי חיים, והם הכי חשובים למדינת ישראל, כי משם יוצאים האנשים הכי טובים בכל תחום ובכל דבר

סימון דוידסון:  גם בספורט וגם באקדמיה, ובסוף, יוצאים אנשים יותר מחונכים, יותר סובלניים, אוהבי מדינת ישראל

סימון דוידסון:  מקומות שמקדמים ציונות

סימון דוידסון:       אסיים במשפט אחד

סימון דוידסון:  לפני שנה וחצי, הקמנו איזושהי קואליציה יחד עם עמותה גדולה בנושא של ספורט לנוער בסיכון

סימון דוידסון:  אותו אדם, לא חשוב מי זה, השקיע הרבה מאוד כסף בנושא הזה

סימון דוידסון:  בסוף, בקיץ האחרון נסעתי לכפר סילבר, ראיתי קייטנה שאותו אדם השקיע יחד עם הכפר של ילדות בדואיות, יחד עם ילדות דתיות ישראליות, שבועיים ימים היו שם

סימון דוידסון:  וכדי להבין מה הדבר הזה עשה לאותן 40 בנות מהמקום הזה והמקום הזה, צריך להבין מה גורם לשינוי אמיתי

סימון דוידסון:  זה הדבר הכי גדול שיכול לקרות למדינת ישראל

סימון דוידסון:  וזה נעשה בכפר הנוער סילבר, אני ראיתי את זה בעיניים שלי

סימון דוידסון:  אני מחזק אתכם

סימון דוידסון:  אנחנו נלחם על זה

סימון דוידסון:  אני מבקש מאוד מכל האנשים שצריכים בסוף ללחוץ או לחתום, להבין שעל זה לא נוותר

סימון דוידסון:  תודה

יוסף טייב: תודה

יוסף טייב:  ברשותכם אם אפשר להעלות את המצגת

דני גילדין: אני מנהל כפר הנוער "כפר גלים", ויושב-ראש תא המנהלים, בעצם, מייצג את כל החבורה הנהדרת שאתם רואים פה

דני גילדין:  מיד עוד כמה מהם ידברו

דני גילדין:  קשה לי לדבר, ממש קשה לי לדבר בדיון הזה

דני גילדין:  אני רותח מבפנים

דני גילדין:  הדופק שלי, אם הייתם צריכים להרגיש אותו - - -      

יסמין פרידמן: בצדק

יוסף טייב: של כולנו

יוסף טייב:  דני, צרת רבים חצי נחמה

דני גילדין: תראו, אנחנו בשבוע שעבר היינו בשני דיונים מכינים לדיון הזה

דני גילדין:  נאמרו לנו דברים אחרים לגמרי ממה שהוצג כרגע על-ידי נציגי משרד החינוך

דני גילדין:  לא נתנו לנו אפילו פירור של תקווה

דני גילדין:  אמרו לנו הכי טוב שאפשר יהיה לעשות, זה להשאיר אתכם במצב הקיים, זה הבייס שנוכל להגיע אליו

דני גילדין:  אני לא יודע עכשיו מה לעשות עם האמירות האלה, כי האמירות ממשיכות להיות עמומות

יסמין פרידמן: אנחנו לא ניתן לזה לקרות

דני גילדין: יש פה מסמך, רק צריך לקרוא אותו

דני גילדין:  המסמך הזה הוא מסמך מדהים שיצר מרכז המידע של הכנסת לפני שבע שנים, הכול מופיע פה

דני גילדין:  כל ההיסטוריה של כפרי הנוער מופיעה במסמך הזה, עם כל התקצוב המסובך שיצרו פה

דני גילדין:  יצרו פה עוד מאסטר פיס של תקצוב מוסד חינוכי כדי שלא תבינו איך מתקצבים את הדבר הזה

דני גילדין:  סל כזה, וסל כזה, וסל אחר

דני גילדין:  בסופו של דבר, יש נתון אחד שכולכם צריכים לזכור

דני גילדין:  דיברו פה על מגבלת התקנה

דני גילדין:  מגבלת התקנה ירדה מ-85% ל-67%

דני גילדין:  על איזה תוספת מדברים פה?      

יסמין פרידמן: אתה יכול להסביר מה זה מגבלת תקנה?     

דני גילדין: יסבירו תיכף

דני גילדין:  אני רוצה לומר, אנחנו לא יכולים להמשיך יותר ככה, פשוט לא יכולים

דני גילדין:  בדרך לפה, קיבלתי מיילים על הגזרות שעוד נחתו עלינו בדרך

דני גילדין:  אנחנו עם מאבק שנמשך כבר שנה, ובחודש האחרון, נחתו עלינו שתי גזרות חדשות – אחת: בנושא שכר המינימום, שכר המינימום מעודכן ומייצר הפרש שהוא לא מתוגמל במאות אלפי שקלים לכפר

דני גילדין:  במסגרת אותו מהלך, חתמו הסכם במדינה עם חברות השמירה

דני גילדין:  השמירה מתייקרת השנה ב-20%

דני גילדין:  מחצית מהעלות הזאת, הכפרים לא מקבלים שיפוי חזרה, וזה עוד לפני שהזכרנו את נושא המדדים, שגמרנו כנראה את העשור, לצערי, שהמדד לא זז, ואין הצמדה למדד

דני גילדין:  ביטלו ב-2007, הקפיאו את ההצמדה למדד לכפרי הנוער

יסמין פרידמן: מדוע?     

דני גילדין: החלטת ממשלה

דני גילדין:  רק מה? כשאתה מסתכל על החברים שלנו במגזר השכן שלנו של הרווחה, חידשנו את ההצמדה למדד, וראה זה פלא

דני גילדין:  הוסיפו להם לתקציב 20%, בדיוק 50 מיליון, פנימיות הרווחה קיבלו תוספת של 50 מיליון שקלים, וזה מאוד חשוב, כבוד היושב-ראש, לא רק תוספת של 50 מיליון שקלים - הצמדה מחודשת למדדים, שלא נצטרך כל שנה לבוא לפה ולהגיד מחדש – חברים, ה-50 מיליון כבר לא 50 מיליון, כי תראו מה קרה השנה – 9% העלאה במוצרי החלב

דני גילדין:  מה רוצים שלא ניתן מוצרי חלב לילדים? שנאכיל אותם רק ג'אנק פוד? אוכל מעובד? שניתן להם זבל לאכול? זה מה שהם רוצים? עם מה ניתן להם אוכל בריא? עם מה נדאג לתזונה שלהם? אתם יודעים כמה ילד מקבל לחוג בכפר נוער? התקצוב לחוג לילד בכפר נוער הוא 60 שקלים לחודש

דני גילדין:  ברווחה כמעט 300 למה? מה ההבדל? שמישהו יסביר לי מה ההבדל

דני גילדין:  100 שקלים יותר למזון, עוד לפני הצמדות, לפני המדד, אני לא יודע מה קרה

דני גילדין:  100 שקלים הפרש למזון לחודש

דני גילדין:  מה הקשר מה מצב הילד בנושא של מזון ובנושא של חוג? מה הקשר? מישהו מסוגל להסביר לי מה הקשר?  מה זה שתי מדינות? אני לא מבין

דני גילדין:  באמת, צר לי שזה נופל עליכם

דני גילדין:  הייתי מצפה לדמויות אחרות שיישבו פה היום בדיון הזה

דני גילדין:  באמת, זה קצת מעליב

דני גילדין:  לא מכבודכם חס וחלילה

דני גילדין:  אבל זה קצת מעליב שלא חשבו שנכון שבדיון כזה יבואו האנשים שבאמת קובעים את המדיניות

יסמין פרידמן: לפחות סגן השר היה צריך להיות פה

דני גילדין: אבל אני לא רואה פה אף אחד מהאוצר

דני גילדין:  הכדור לא נמצא רק במגרש של החינוך

דני גילדין:  החינוך לבד לא יכול לפתור את הבעיה הזאת

סימון דוידסון: למה לא?     

דני גילדין: כי זה כתוב פה

יוסף טייב: כי האוצר צריך להכניס את היד לכיס בסוף

דני גילדין: זה כתוב פה

דני גילדין:  תעשה טובה, תקרא את הדוח הזה

דני גילדין:  אתה תהיה בשוק

דני גילדין:  אתה לא תאמין שבמדינת ישראל קיים דוח כזה שכתוב פה - החינוך כותב – אני פונה כל שנה לאוצר, האוצר כותב: אני מתקצב כל שנה את החינוך, זו התשובה שלהם לרשומון של 20 שנה שנכתב לפני שבע שנים, מסמך מדהים, מי שכתב אותו קדוש

יסמין פרידמן: אנחנו נדאג ללמוד אותו

גד יעקבי: אני רק ישלים בעוד משפט אחד

גד יעקבי:  כולם הרי מסכימים על זה שיש בעיה

גד יעקבי:  56 מיליון שקלים, כל מי שיקרא את המסמכים הפשוטים לפניו, יבין שזה מה שצריך

גד יעקבי:  נקודה

גד יעקבי:  אני, כנציג הבעלויות, חייב להגיד לכם שאנחנו נמצאים בבעיות ערכיות מאוד קשות

גד יעקבי:  אנחנו קמים בבוקר ושואלים איך אנחנו משקיעים את הכסף שלנו בכפרי הנוער? אם אנחנו צריכים להעביר אותו לילדים, כי זה הצורך היום – לחוגים, לאוכל, לדברים אחרים, או להחזיק את התשתיות – 100 שנות התיישבות

גד יעקבי:  הבניינים האלה קורסים

גד יעקבי:  אני, כשאני רוצה להביא מדריך ולתת לו תנאים, אני חייב שיהיה לו קורת גג הולמת, ואין לנו את היכולת גם וגם

גד יעקבי:  זה לא היה ההסכם

גד יעקבי:  אני חותם על הסכם המודרכות כדי שנוכל לקבל את הצרכים הבסיסיים

גד יעקבי:  את הצרכים הבסיסיים של החניכים, של התלמידים

גד יעקבי:  אנחנו כבעלויות, נמצאים כל הזמן בתווך הזה עם פילנתרופיה, רובנו עמותות לא למטרות רווח

גד יעקבי:  יש פה בעיה ערכית

גד יעקבי:  אני רוצה לדבר על הבעיה הערכית

גד יעקבי:  אנחנו מדברים על הרבה מאוד דברים, על ילדים, על להוציא אותם, על כסף, יש פה בעיה ערכית

גד יעקבי:  ואני קורא לך אדוני היושב-ראש, אם אני מסכם את הדברים, יש פה לא מעט אנשים שמדברים בלי שמכירים את הנתונים כלל

גד יעקבי:  צריך ללמוד את הנתונים

גד יעקבי:  אני חושב שרצוי שאנחנו נשלח לוועדה איזה נתונים כדאי ללמוד

גד יעקבי:  אני כבר אומר, אנחנו צריכים להכיר את כל הפרמטרים של התקצוב החסר, לא רק את האמירות האלה של האוכל והמזון, יש פה עוד תקצוב חסר

גד יעקבי:  התשתיות שלנו, משרד החינוך נותן אבל זה לא מספיק

יסמין פרידמן: - - - טיפוליים

דני גילדין: העובדים שלנו מקבלים שכר מכפיר

דני גילדין:  למה, דרך אגב, יש כזאת בעיה עם שכר המינימום? המגזרים הכי הרבה עובדים בשכר מינימום

גד יעקבי: אני רוצה להגיד, יושב פה נציג ההסתדרות

גד יעקבי:  אנחנו מכניסים יד לכיס כדי להביא עובדים ראויים, זה חינוך

גד יעקבי:  למה אין לזה תקצוב ראוי? אנחנו לא מסוגלים להביא עובדים ברמה הנדרשת מכיוון שהתקציב הזה לא מספיק, ואז אנחנו לא נותנים את החינוך כפי שאנחנו רוצים עוד לפני החוג, במגע של הילד עם המדריך שלו

גד יעקבי:       אני מבקש, היושב-ראש, בעבר, דנו פה בוועדת הכנסת בנושאים אחרים

גד יעקבי:  אני מאוד מאמין שוועדת החינוך ברגע שהיא מקציבה לוחות זמנים ואומרת למי לבוא, ומזמנת אותו – השר גם צריך להיכנס לכאן, ולהגיד בדיוק מה שיש לו להגיד

גד יעקבי:  יש פה נתונים רבים נוספים שלא קשורים רק לתקצוב, אלא איך מחלקים את מה שיש גם

גד יעקבי:  אני מבקש ממך שיציגו לך איך מחלקים גם את מה שיש, ואז נבין האם כולם מקבלים את הכול, או חלק מהאנשים שלא צריכים לקבל מקבלים

גד יעקבי:  וזה גם חלק מהפתרון, לעשות סדר גם בזה

גד יעקבי:  ואני אומר שוב פעם, לפעמים הדיון לתחושתי סוג של דיון פוליטי, לא הוא צריך להיות דיון פרקטי בלי התנצחויות בין קואליציה לאופוזיציה

יסמין פרידמן: אין פה - ענייני לגמרי

יוסף טייב: גדי, הדיון הוא פרקטי

יוסף טייב:  ברשותכם, אני רוצה לשמוע את משרד BDO – לעשות את זה ממוקד

דורון אראמי: בוקר טוב, שלום לחברי הכנסת, חברי הפורום, מנהלי הכפרים, בעלויות ואורחים יקרים, שמי דורון אראמי, אני רואה חשבון ודירקטור בחברת הייעוץ של BDO

דורון אראמי:  לצידי יושב עומר חרמוני, כלכלן בכיר ששותף לעבודה

דורון אראמי:  מעל עשור אני עובד עם כפרי נוער במגוון תחומים, גם בנושא תקצובם מול משרד החינוך

דורון אראמי:  הייתי לא מעט פעמים בוועדות הכנסות הנוגעות לתקצוב כפרי הנוער

דורון אראמי:       במהלך השנה האחרונה התבקשנו להכין דוח שבוחן את משמעות הפגיעה התקציבית של תקנת המודרכות בכפרי הנוער שאת עיקר הממצאים אני אציג עכשיו

דורון אראמי:       חשוב לציין שנתוני התקציב, מספר כפרי הנוער המתוקצבים, ומספר החניכים בכפרי הנוער, כל הנתונים, רובם התקבלו ממשרד החינוך ואינם נתונים רשמיים של משרד החינוך והמנהל לחינוך התיישבות

דורון אראמי:      בשנת 2022 היו כ- 8,600 חניכים - ב-44 כפרי נוער

דורון אראמי:  	כפרי הנוער נמצאים בחזית הטיפול בנוער בסיכון - האתגר - שילובם בחברה

דורון אראמי:  המדדים להצלחה: זכאות לבגרות, כפי שציינו כאן

יוסף טייב: כמה השנה?     

דורון אראמי: 8,600 זה נתון רשמי של המנהל לחינוך התיישבות

דורון אראמי:  אני, בכל אופן בעבודה, התייחסתי לנתונים רשמיים שלא יהיה כאן ניגוח אל מול משרד החינוך

יוסף טייב: חברים, משרד החינוך מסכים עם הנתונים האלה? תודה

דורון אראמי: בשנת 2022, היו כ-8,600 חניכים ב-44 כפרי נוער

דורון אראמי:  כפרי הנוער נמצאים בחזית הטיפול בנוער בסיכון כפי שצוין

דורון אראמי:  האתגר – שילובם בחברה

דורון אראמי:  המדדים להצלחה – זכאות לבגרות, שיעור הגיוס לצבא, השתלבות בלימודים ויכולת השתכרות

דורון אראמי:  על ההצלחה האמורה מעיבה סכנה בדמות גירעון שהולך ומחמיר בתקצוב כפרי הנוער, כמו שנאמר פה - כ-56

דורון אראמי: 5 מיליון ₪ וזה רק בשנת 2022, זו שנה אחת חברים

דורון אראמי:  יש לציין שהגירעון פוגם בטיב השירותים הניתנים לבני הנוער, ומונע מכפרי הנוער לעמוד במשימה הלאומית לה הם מחויבים

דורון אראמי:      ניתן לראות את סיפור הצלחה של כפרי הנוער דרך מדדים ברי השוואה שאספו במחקר אורך שנעשה ע"י פרופ' רמי בנבנישתי, ופרופ' ענת זעירא ואחרים מהאוניברסיטה העברית

דורון אראמי:  יש כאן שלושה גרפים, שלושה קווים

דורון אראמי:  הקו האדום  - שיעור הזכאים לבגרות של בוגרי כפרי הנוער

דורון אראמי:  הקו כחול בגרף - שיעור הזכאים של כלל האוכלוסייה

דורון אראמי:  הקו הירוק בגרף - שיעור הזכאים לבגרות של קבוצת השוואה

דורון אראמי:  רואים שישנו פער חיובי, משמעותי, בשיעור הזכאים לבגרות בקרב בוגרי פנימיות על יתר הקבוצות שהוזכרו בשנים 2000 – 2014 – תיכף נראה נתונים יותר מעודכנים

דורון אראמי:  כבר בשנת 2014 הפער עמד על מעל ל10%

דורון אראמי:      מה שניתן לראות כאן בשקף הזה בצורה מאוד מובהקת שישנה מגמת עלייה בשיעור הזכאים לבגרות מתשע"ז עד תשפ"ז, זאת אומרת, בנתונים העדכניים אנחנו מגיעים ליותר מ-80% זכאים לבגרות

דורון אראמי:      מדדי האיכות לגיוס לצה״ל של בוגרי הפנימיות בכפרים גבוהה יותר מקבוצת הביקורת, כמו כן, רואים את שיעור הגיוס הגבוה ושיעור הפטור הנמוך של הבוגרים

דורון אראמי:  נתונים מאוד חשובים

דורון אראמי:  לראיה – כפי שגדי ציין או דני, לפני פחות משבוע בטקס מצטייני נשיא המדינה היו - 21 מתוך 120 היו בוגרי כפרי הנוער

דורון אראמי:  מדובר ב-17

דורון אראמי: 5% אל מול היחס באוכלוסייה שהוא פחות מ-0

דורון אראמי: 4%

דורון אראמי:  זה יחס מצוינות ובלתי נתפס

דורון אראמי:       דיברו כאן על תקציב, אני אומר ממה  מורכב התקציב

דורון אראמי:  התקציב מורכב מסל "לאור" – סל שירותים, סל בריאות, תקנת המודרכות, או מגבלת התקנה, נבין מה זה ומקורות נוספים

דורון אראמי:       ניתן לראות את מספר כפרי הנוער

דורון אראמי:  ניתן לראות שב-2015 נוספו כארבעה כפרי נוער תחת התקצוב

דורון אראמי:  ב-2018, יש עוד אירוע משמעותי – נוספו עוד ארבעה כפרי נוער, סך הכול מ-2012 עד 2022, נוספו כ-10 כפרי נוער

דורון אראמי:  ברור לכם שהוספת כפרים מחייב תוספת תקציב

דורון אראמי:       בפן האחר ניתן לראות את גידול מספר החניכים

דורון אראמי:  אנחנו יכולים לראות שמספר החניכים היה לפני עשור 6,300, היום מגיע ל-8,600 בערך גידול מאוד משמעותי

דורון אראמי:       השקופית הזאת אחזור אליה, כמו שדיברו על מגבלת התקנה, אני אסביר מה זה מגבלת התקנה

דורון אראמי:  אבל רק תזכרו את הנתון הזה, שמגבלת התקנה יורדת מ-2017 עד 2022, מ-80% ל-67

דורון אראמי: 3%

דורון אראמי:  אסביר מה המשמעות

דורון אראמי:  השקף הזה הוא הכי משמעותי בכל האירוע הזה, אני רוצה להתעכב עליו, כדי שנבין מה קורה פה

דורון אראמי:  ברשותכם, השקף מסביר את התמונה

דורון אראמי:       משרד החינוך מתקצב את הכפרים לפי פרמטרים אנדוגניים ייחודיים לכל כפר וכפר

דורון אראמי:  זאת אומרת, הוא לוקח מספר חניכים, בוחן את סוג אוכלוסייה, בונה לפי זה תקנים, וכך הוא מגיע ל 100% התקציב

דורון אראמי:   100% תקצוב הינו העמודה האפורה שאתם רואים אותה, הוא בחן אותה, והוא קבע שזה התקציב שהכפר צריך לקבל לפי הפרטים שלו

דורון אראמי:  מה שהוא עושה בפועל, ואני אומר גם את מה שהוא בחן, בחנתי אותו, ואני אומר לכם שמה שהוא מתקצב גם זה בחסר, אבל אני מתעלם מזה, זה בכלל לא מעניין עכשיו

דורון אראמי:  מה שהוא עושה, הוא אומר, אני תקצבתי למשל ב-2022

דורון אראמי:  הוא קבע שהתקצוב של כל הכפרים הוא 173 מיליון ₪

דורון אראמי:  ואז הוא אומר – תראו, אני אכניס מגבלת תקנה

דורון אראמי:  מה זה אומר מגבלת תקנה? אני אתן לא את ה-173 מיליון שאני בחנתי ואמרתי שזה ה-100%

דורון אראמי:  אני אתן רק 67% מזה

מיכאל ביטון: וזה למה? איזו אצבע אלוקים יורדת מהשמיים וקובעת את האחוז? למי יש את האצבע הזאת?     

דורון אראמי: אני אומר יותר מזה – האחוז לא ידוע

דורון אראמי:  כל שנה מגלים מחדש שהאחוז הזה יורד

מיכאל ביטון: כתוב כאן שגילו לכם שב-23% יהיה 68% שנתגלה לכם לאחרונה

מיכאל ביטון:  יש פה נציגים ממשרד החינוך

יוסף טייב: מי קובע את האחוזים?      

מיכאל ביטון: ולמה השיטה הזאת? תגיד, זה מה שיש לי, זה מה שתקבלו

מיכאל ביטון:  מה זה אחוזים, עולה יורד, כאילו, זה לתת תקווה ואכזבה? למה בכלל לייצר שיטה כזאת?     

שרה שלזינגר: מדובר למעשה בתחשיב מאוד מורכב שמכיל גם את כמות התלמידים, וגם את הפרופיל שלהם במוסדות השונים

שרה שלזינגר:  צריך להבין שיש מספר פרופילים של תלמידים

שרה שלזינגר:  יש תלמידים, אנחנו מגדירים אותם תלמידים בעלי פרופיל

מיכאל ביטון: זה דיפרנציאליות בין כפרים, זאת לא השאלה

מיכאל ביטון:  יש פה סך כל ההשקעה בכפרים

מיכאל ביטון:  למה קבעתם אחוזים? תגידו, זה מה שיש לנו, זה מה שתקבלו

מיכאל ביטון:  שנה הבאה יותר, שנה הבאה פחות

מיכאל ביטון:  מה זה האחוז הזה? זה לתת תקווה ואכזבה

מיכאל ביטון:  אם לא הייתם מגלים להם שיש 80%, היו שמחים שיש 68% אולי

שרה שלזינגר: אנחנו מאוד שקופים עם שיטת התקצוב שלנו

שרה שלזינגר:  אנחנו עובדים מול כפרי הנוער בשקיפות מלאה ואני אסביר שוב

שרה שלזינגר:  מאחר ויש פרופילים שונים של תלמידים בכפרים, גם בתוך הכפרים תלמידים שונים הם בעלי פרופיל שונה ושיטת תקצוב שונה

שרה שלזינגר:  שיטת התקצוב נגזרת בחליפה אישית לכל כפר כשאנחנו בעצם גם מנחים ברמה המקצועית מה יחס כוח אדם לפי פרופיל התלמידים, ומה העלות הנורמטיבית

מיכאל ביטון: את יודעת, כשאני שואל על כסף ומקבל הרצאה פדגוגית, אני מודאג

מיכאל ביטון:  השאלה לא הייתה פה פדגוגיה

מיכאל ביטון:  יש פה סך הוצאה על כפרי נוער

מיכאל ביטון:  עזבי את הדיפרנציאליות בפנים

מיכאל ביטון:  לא רק זה, סך ההוצאה לפי שיטתכם צריך להיות מספר מסוים, ופתאום אתם מודיעים להם, לא, זה לא יהיה 80%, זה יהיה 70%

שרה שלזינגר: לא, פה הטעות

שרה שלזינגר:  סך התקציב הולך וגדל

מיכאל ביטון: אבל גם הכפרים גדלו

מיכאל ביטון:  וגם התלמידים גדלו

קריאה: הוסיפו כפרים, זה לא פחות חשוב

קריאה:  הוסיפו כפרים לתקנה

שרה שלזינגר: סך הסכום הנומינלי הלך ועלה

שרה שלזינגר:  אתה רואה פה את מגבלת התקנה, לכן זה תחשיב מאוד מורכב

שרה שלזינגר:  זה לא שמגבלת התקנה התקציב נומינלית ירד

שרה שלזינגר:  קודם כל, יש פה באמת שחיקה ריאלית

שרה שלזינגר:  ויש פה גידול בתלמידים, ויותר מכך, גידול במוסדות, וגם גידול במורכבות הפרופיל של התלמידים

שרה שלזינגר:  כל הרכיבים ביחד, למעשה, מגיעים לשיקלול הזה של הירידה - - -      

מיכאל ביטון: זאת אומרת, את מסבירה אותם עכשיו

מיכאל ביטון:  את אומרת – צריך להגדיל את התקציב

שרה שלזינגר: אני מסבירה מאיפה התחשיב

מיכאל ביטון: תאמיני לי, הקשבתי לך

מיכאל ביטון:  אמרת שכמות התלמידים, המורכבות והכפרים הגדילה את ההוצאה האמורה להיות

מיכאל ביטון:  כן, צריך להגדיל

דודי מזרחי: אגב, בין השנים הללו התקציב גדל מ-75 מיליון ל-120 מיליון שקל

דודי מזרחי:  כלומר, מצד אחד אתם רואים את הגרף למטה

דודי מזרחי:  מצד שני, בתקציב המדינה גדל

דודי מזרחי:  כל הממשלות שהיו כאן באופן עקבי הוסיפו תקציב, אבל כן, היה כאן היבט של שחיקה

דודי מזרחי:  לכן, מצד אחד הייתה כאן תוספת במדיניות, מצד שני, היבט של שחיקה, וצריך לתת לו מענה

משה סולומון: אני רוצה להבין

משה סולומון:  כרגע, ה-56 מיליון זה התקציב שהם יקבלו?     

לימור סון הר-מלך: לא

לימור סון הר-מלך:  זה הפער בין ה-87 ל-67

משה סולומון: אז אם התחשיב הוא כזה - - - תסביר היטב למה אנחנו צריכים להגיע לאותם 75 מיליון, ולאור כל האילוצים אנחנו מגיעים ל-56 מיליון, אז למה ה-56 מיליון לא מגיעים?     

דודי מזרחי: אתה שואל אותי? כל התחשיב כאן נעשה ביחס למאה אחוז מודרכות

מיכאל ביטון: אתה יודע מה זה "השתבללות נחילים"? אני אומר לך כאשר מישהו ממציא מושג שאף אחד במדינה לא מבין אותו תתחיל לדאוג

מיכאל ביטון:  מסגרת התקנה והמחוזקות, והמוסכמות - תן כסף לילדים

יוסף טייב: אני חושב שמיכאל אמר את זה בצורה אחרת

יוסף טייב:  אני אעשה את זה "דוך"

יוסף טייב:  מדינת ישראל רוצה בכפרי הנוער – כן או לא?         

דודי מזרחי: כמובן

יוסף טייב: אני דורש שתעשו את מה שצריך כדי שכפרי הנוער יוכלו להתקיים

יוסף טייב:  תבינו, חברים, כפרי הנוער לא יוכלו להמשיך להתקיים בצורה כזאת

יוסף טייב:  בוא נשים את זה על השולחן

יוסף טייב:  אפשר להסתובב, להגיד, אפשר, אי-אפשר, יכולים, לא יכולים

יוסף טייב:  אני מצפה מהמשרד שיבואו לפה, לוועדה, עם נתונים, יגיד, אחד, שתיים, שלוש

יוסף טייב:  זה מה שיש לי, זה מה שאני יכול

יוסף טייב:  אני כיו"ר הוועדה, אנחנו הח"כים נעשה את מה שצריך מול השר, מול האוצר, מול המשרדים

יוסף טייב:  אבל אנחנו לא יכולים להיות בערפל, לא להבין מה קורה, ולהגיד – נגיע לתקציב ונראה מה קורה

יוסף טייב:  אני מודיע לכם חגיגית, נגיע לתקציב, ואל תתפלאו אם אצבעות לא ירימו למעלה

דורון אראמי: בשקף יש עוד שתי נקודות אני רוצה להתייחס אליהן

דורון אראמי:  ב-2016, הפער היה רק 26 מיליון שקלים

דורון אראמי:  ב-2022, הפער יותר ממה שהוכפל ל-56

דורון אראמי: 5 מיליון שקלים, תבינו מה זה אומר

דורון אראמי:  עוד משהו מאוד חשוב ממה שנאמר כאן על-ידי דודי,  אני רוצה להתייחס

דורון אראמי:  אמנם התקציב בבסיס החישוב שלו גדל – מ-168 ל-173

דורון אראמי:  זאת אומרת, חמישה מיליון נוספו למאה אחוז

דורון אראמי:  אבל מה קרה? מגבלת התקנה הורידו אותה, ככה שסך הכול הכפר נפגע בשלושה מיליון שקלים

דורון אראמי:  אז יד אחת מעלה את התקציב כי מגיע לחניכים עקב יוקרה, התייקרויות וכו'

דורון אראמי:  יד שנייה מקצצת - - -     

מיכאל ביטון: אז למה קובעים את מגבלת התקנה, למה? תסבירו?     

יסמין פרידמן: מה זה המגבלת התקנה הזאת בכלל, לא מצליחה להבין אותו, רק מעצבן אותי

מיכאל ביטון: זה שיטה חישובית שלא נבין למה מקצצים להם כסף

דודי מזרחי: כפר קיבל יותר כסף - - -     

יוסף טייב: חברים, תנו לדודי להשלים

דודי מזרחי: מה שחשוב שלא נתווכח על נתונים, וגם יש מחלוקת, נחדד אותם, ובסוף, זה באמת סדרי עדיפויות ברמה של ממשלה

דודי מזרחי:  הכפרים קיבלו יותר כסף, הממשלות השקיעו יותר כסף בכפרי הנוער, אין בזה בכלל מחלוקת

דודי מזרחי:  במקביל, היה כאן גידול בתלמידים, ולכן, דה-פאקטו הייתה גם שחיקה

נעם שפר: מה זה קשור?     

יסמין פרידמן: הם לא מקבלים על-פי תלמידים? אני לא מצליחה להבין את זה

יוסף טייב: אתה יוצא מנקודת הנחה שממשלות ישראל לדורותיהן באו והוסיפו כסף, ודה-פאקטו, כפרי הנוער קיבלו יותר כסף

יוסף טייב:  זה נכון

יוסף טייב:  אבל אם אתה מחלק את זה פר כפרי הנוער, ופר כמות התלמידים - - -     

יסמין פרידמן: פר תלמיד, זה מה שחשוב

יסמין פרידמן:  פר תלמיד

יוסף טייב: אגב, תקציב המדינה של משרד החינוך יגיע עכשיו לכמעט 80 מיליארד

יוסף טייב:  וזה למה? כי חלק מהסכום הוא בגלל גידול טבעי של תלמידים

דודי מזרחי: אני לא בא להגיד שאנחנו לא ניתן מענה לסוגיה הזאת

דודי מזרחי:  אמר הנציג דורון אראמי שכפרי הנוער קיבלו פחות כסף

דורון אראמי: המודרכות

דודי מזרחי: הייתה כאן תוספת של משאבים

דודי מזרחי:  נכון, יש כאן היבט של שחיקה, לא מתעלם מזה, ניתן לו מענה

דודי מזרחי:  התייחסתי בתחילת הדרך

דורון אראמי: אני רוצה להתייחס למה שאמרו כאן על ההשלכות של הגרעון המצטבר בתקציב

דורון אראמי:  זה מאלץ את מנהלי כפרי הנוער לפעול כמגייסי משאבים על חשבון מהות תפקידם החינוכי

דורון אראמי:  העברת הכספים המיועדים לתשתיות, כמו שנאמר

דורון אראמי:  בינוי ושיפוצים לתקציב שוטף

דורון אראמי:  תחלופת מדריכים גבוהה נגרמת בשל תנאי מגורים לא נאותים ושכר בלתי מספק

דורון אראמי:  השכרות מתקני הכפר מגורים ובריכה לקהל הרחב במהלך חופשת הקיץ

דורון אראמי:  תרומות שהתקבלו לצרכי פיתוח הכפר, מופנים לצורך התקציב השוטף של הכפר

דורון אראמי:  גיוס הלוואות מהבנקים, בייחוד בסביבת ריביות כאלה, אתם יודעים לאן זה יכול להביא את הכפרים

דורון אראמי:       אני רוצה לסכם את כל הדיון הזה מבחינתי

דורון אראמי:  תקציב המודרכות מ-2018-2022, עולה כתוצאה מהצמדה לעלויות השכר וגידול במספר החניכים

דורון אראמי:  תקציב המודרכות בפועל יורד עקב קיצוץ באחוז מגבלת התקנה

דורון אראמי:  הגירעון בשנת 2022 הגיע ל-56

דורון אראמי: 5 מיליון ₪, כתוצאה ממגבלת התקנה

דורון אראמי:  הפער המצטבר לחמש שנים בכפרים הגיע ל-231 מיליון ₪

דורון אראמי:  נתון לגבי מספר התלמידים

דורון אראמי:  הפער בשנת 2022 לחניך מסתכם בכ-6,580 ₪ לחניך כתוצאה ממגבלת התקנה

דורון אראמי:       לגבי המדדים, רק שנבין, מינואר 2021 עד מרץ 2023: מדד המחירים לצרכן עלה ב-9

דורון אראמי: 6%

דורון אראמי:  מדד מחירי המזון עלה ב-9

דורון אראמי: 6%

דורון אראמי:  מדד חשמל ומים עלה ב-15

דורון אראמי: 4%

דורון אראמי:  מדד אחזקת הדירה עלה ב-10%

דורון אראמי:  איפה רואים את זה בכפר חברים, איפה זה מגיע?      

יוסף טייב: הדברים ברורים

יוסף טייב:  נעבור לחברי הכנסת, מנהל כפרי הנוער, כל אחד בתורו

יוסף טייב:  בבקשה, חברת הכנסת יסמין

יסמין פרידמן: אעשה את זה קצר

יסמין פרידמן:  ראשית, בתחילת הדיון, חבר הכנסת משה טור פז, דיבר על רזרבות, עודפים, לא הבנתי את זה

יסמין פרידמן:  חשוב שנבין על מה מדובר, כי אם יש עודפים, או רזרבות במיליארדי שקלים, אז צריך לראות אם אפשר להפנות את זה גם לטובת הדבר הזה

יסמין פרידמן:  שנית, אני באמת מזועזעת

יסמין פרידמן:  אני מכירה את כפרי הנוער

יסמין פרידמן:  אני מכירה בעיקר את כפרי הנוער של הרווחה, פחות של החינוך

יסמין פרידמן:  לא ברור לי לפעמים מדוע מדינת ישראל מתעקשת לירות לעצמה ברגל כמעט בכל תחום

יסמין פרידמן:  כל דיון שאני יושבת – אני רואה את מדינת ישראל יורה לעצמה ברגל

יסמין פרידמן:  גם לא ברור לי מדוע מנהלי כפרים צריכים לבוא לכאן ולהתחנן שאנחנו נעזור לכם לעזור למדינת ישראל

יסמין פרידמן:  אין היגיון בזה

יסמין פרידמן:  פשוט, אין היגיון בזה

יסמין פרידמן:  כאילו, בא לי להגיד לכם, תגידו להם, לכולם, לכו לעזאזל, אנחנו מרימים ידיים

יסמין פרידמן:  אנחנו לא נקבל התקף לב בגלל העבודה, ותשברו את הראש שלכם

יסמין פרידמן:  תפתחו את השערים, תנו לכל התלמידים לצאת, ונראה את המדינה מתמודדת עם זה אז

יסמין פרידמן:  באמת

יסמין פרידמן:  תאמין לי שאני יודעת

יסמין פרידמן:  אבל המדינה מנצלת את זה שאתם לא מסוגלים

יסמין פרידמן:  סליחה, אני אומרת לכם בפירוש – תתחילו לאיים שתרימו ידיים, זה פשוט לא נתפס בעיניי

מיכאל ביטון: לפני הפתרון הכואב של יסמין

מיכאל ביטון:  אני רוצה לשאול את אנשי משרד החינוך

מיכאל ביטון:  כמעט אין סעיף בחינוך שאתם לא מגדילים הוצאה

מיכאל ביטון:  אתם הולכים להגדיל הוצאה עכשיו בגיל הרך במיליארדים

מיכאל ביטון:  הולכים להגדיל הוצאה של ריבוי טבעי בכיתות, ולפי עדיפויות של שר החינוך בהרבה תחומים – למה הנושא הזה זנוח? כי אין לו לובי? כי הוא לא מייצג מגזר פוליטי? כי הוא רב מגזרי, כי הוא שקט, כי הם עושים את העבודה יפה כל השנים?     

יסמין פרידמן: אבל אי-אפשר לשאול אותם, זו מדיניות שר

יסמין פרידמן:  וזו מדיניות ממשלה

יסמין פרידמן:  ויש כסף במדינת ישראל

יסמין פרידמן:  יש כסף במדינת ישראל – הכול עניין של סדר עדיפויות

יסמין פרידמן:  ואם זה לא יהיה בסדר העדיפויות שלנו, אז אוי ואבוי

יסמין פרידמן:  ואגיד לכם משהו – אני איתכם

יסמין פרידמן:  אוקיי

יסמין פרידמן:  אני לא פריירית, אני באר-שבעית, עקשנית, שחוצבת בקירות

יסמין פרידמן:  יש לכם עוד עקשן מירוחם, ויש את יושב-ראש הוועדה

יסמין פרידמן:  לא ייתכן שהדבר הזה קורה

יסמין פרידמן:  הדלת שלי פתוחה, ואנחנו כולנו כאיש אחד איתכם ונילחם

יסמין פרידמן:  אני פעם ראשונה נחשפת

יסמין פרידמן:  אני יודעת שיש קשיים

יסמין פרידמן:  אבל האבסורד שהיום נחשפתי אליו הוא חוצה כל גבול

יסמין פרידמן:  אני לא באה בטענות אליכם, זו מדיניות שר, זו מדיניות ממשלה

יסמין פרידמן:  אני באה בטענות למדינת ישראל שמזניחה את זה כבר מעל לעשור

יסמין פרידמן:  זהו

יסמין פרידמן:  סיימתי

יוסף טייב: תודה רבה

משה סולומון: אני רק אגיד, ולא אוסיף הרבה על מה שנאמר כאן, כי באמת, כל הדברים נאמרו כאן והם קשים מאוד

משה סולומון:  אני יכול להגיד מהיכרות אישית

משה סולומון:  רוב חבריי, קרובי משפחתי, הבן שלי לומדים בכפרי נוער

משה סולומון:  אני מכיר את זה היטב

משה סולומון:  אני יודע להגיד שאותם אנשים שאני מכיר ב-30 שנה, ב-40 השנים האחרונות שעברו בכפרי נוער, חלק גדול מהם לא היה הופך להיות אנשי מפתח בחברה אצלנו לולא כפרי הנוער

משה סולומון:  זה ברור

משה סולומון:  אני לא צריך לחדד פה לאף אחד מי שנמצא כאן

משה סולומון:  המנהל של כפר הנוער של הבן שלי נמצא כאן, הרב יהונתן

משה סולומון:  החשיבות של כפרי הנוער גם בהיבט המוסרי והערכי, גם בהיבט הכלכלי, גם בהיבט של "היזהרו בבני עניים שמהם תצא תורה", בהמון היבטים, כל מה שניגע בו, אנחנו נבין כמה זה חשוב

משה סולומון:       ועוד יותר

משה סולומון:  אני רוצה לחזק אתכם כאן

משה סולומון:  אני יודע שזה מליצות ואמירות שאתם מקבלים כל הזמן

משה סולומון:  אני מתנגד אפילו להרהור של חברת הכנסת פרידמן – אל תעזבו, ואל תעשו שום דבר, נדאג גם שלא תעשו את זה ברור לחלוטין, כי אנחנו יודעים מה התוצאה של הדבר הזה

משה סולומון:  זו תוצאה לא ברמה של שנים, ברמה של שבוע

משה סולומון:  שבוע שלא יהיה מקום לאותו נער ונערה, אנחנו נמצא אותו בהרבה מקומות מאוד קשים שההשקעה בו היא השקעה של שנה בכפר נוער

משה סולומון:  אז זה ברור לכולם

מיכאל ביטון: זו התחנה של נוער, ונוער נושר

מיכאל ביטון:  זו התחנה האחרונה

משה סולומון: בדיוק

משה סולומון:  ואני יודע להגיד שמי שנמצא בכפרי הנוער שאנחנו מדברים עליהם חינוכיים, זה לא נערים בסיכון, אלא זה נערים בסיכוי גבוה מאוד, ובלבד שנצליח להוציא מין הכוח אל הפועל את הכוחות שגלומים בתוכם, זה ממש המצב

משה סולומון:  אני מכיר את הדבר הזה

משה סולומון:  ולכן, חובה, אני אומר את זה כאן ליושב-ראש, שבאמת מסור לנושא הזה, וגם אני מסור לנושא הזה

משה סולומון:  ואני יודע שאני בממשלה, ואני עושה הכול

משה סולומון:  כנראה שיש דברים שמעבר לחבר כנסת חדש

משה סולומון:  אבל אני התייעץ פה עם מיכאל איך עושים את זה

משה סולומון:  אבל באמת אני אומר, הנושא הזה הוא בדמנו

משה סולומון:  הוא חוצה מחנות – אופוזיציה, קואליציה

משה סולומון:  אנחנו נלחם על זה כדי שתקבלו את המינימום שזה ה-56 מיליון שקלים

משה סולומון:  ואולי גם צריך להגיע לא למינימום – ל-75 מיליון האלה, כדי שמשם נתחיל לקפוץ לבינוי ולהמון דברים שאנחנו מכירים

משה סולומון:  אני מכיר מהמקיפים בדרום ובפריפריה

משה סולומון:  המציאות היא מציאות קשה, היא כלכלית למדינת ישראל

משה סולומון:  רק צריך לפקוח את העיניים ולהגיד – אלה לא האנשים השקופים

משה סולומון:  אגב, הייתי בוועדת חוץ וביטחון ועכשיו, ושאלתי בכל תוכניות מי האנשים שמגיעים לתלפיות בכל המקומות, והאם הם הגיעו לבאר שבע ולקריית גת כדי לאתר את האנשים האלה

משה סולומון:  הם שקופים, לא רואים אותם

משה סולומון:  ולמרות שאני יודע להגיד שמכפרי הנוער ייצאו גם הטייסים הבאים, יכולים לצאת טייסים הבאים, ובלבד שנאפשר את הדבר הזה

משה סולומון:  אז מצד אחד – חזקו ואמצו

משה סולומון:  מצד שני, אני אומר לממשלה – אנחנו מחויבים מעל לכל דבר אחר לשים את הכסף הקטן הזה כדי שהדבר הנפלא הזה שנקרא כפרי הנוער ימשיך לשגשג להצליח, ולהצמיח דברים טובים

מיכאל ביטון: יש פה תופעה יותר חמורה מזאת

מיכאל ביטון:  מחזיקים אותם לא חי, לא מת – גוססים

מיכאל ביטון:  ואומרים להם – לכו תביאו תרומות מהעולם, כאילו שהחינוך של ילד זאת ההזדמנות שלא יהיה תלוי בתורמים

יסמין פרידמן: הם עושים טובה למדינת ישראל

מיכאל ביטון: לא אומרים למנהל תיכון בישראל – לך תביא תרומות

מיכאל ביטון:  לא אומרים למנהל יסודי – לך תביא תרומות

מיכאל ביטון:  בכפר נוער, אומרים – לך תשלים את הבעיות שלך בתרומות

מיכאל ביטון:       אדוני היושב-ראש, אני יודע כמה אתה נחוש כשצריך

מיכאל ביטון:  ואתה רואה פה הסכמה מקיר לקיר בתמיכה בכפרי הנוער, אבל זה מדאיג, כי נושאים שהם לא במחלוקת במדינה לא תמיד מקבלים התייחסות

מיכאל ביטון:  אבל אנחנו צריכים להיאבק פה

מיכאל ביטון:  וכל מי מאיתנו וחבר ועדת כספים, יכול להיות שנעצור גם העברות או אישור תקציב של משרד החינוך בתוספתי שהולך להוסיף הוצאות עד שנקבל תשובות לכמה דברים

מיכאל ביטון:  אני ממלא מקום ועדת כספים, ככה אני מתכוון לפעול עד שלא נקבל לפחות כיסוי, בוא נגיד 80% של הבעיה, 70%, נחיה איתכם בשלום

מיכאל ביטון:  השנה תתנו 70%

מיכאל ביטון:  בשנה הבאה – 100%

מיכאל ביטון:  לא 100% של המוסכמות, של המוחזקות, אתה מבין של הבעיה של ה-56 מיליון

מיכאל ביטון:  תתנו השנה 70%, 80%, בשנה הבאה תשלימו

מיכאל ביטון:  זה אנחנו נחיה בשלום

מיכאל ביטון:  אבל אנחנו לא מתכוונים לוותר על הדבר הזה

מיכאל ביטון:  ככל שנוכל, ונהיה מתואמים קואליציה, אופוזיציה, נלך עם משרד החינוך על כמה בעיות – על מכינות אופ"ק שמצילות חיים, שיודעים כמה אתם מאמינים במכינות אופ"ק

מיכאל ביטון:  שר החינוך דיבר איתי על מכינות אופ"ק, כמה זה באמת נותן הזדמנות, ומ-50 מיליון יורדים ל-10 מיליון

מיכאל ביטון:  יש כמה בעיות, שאלה בדיוק האנשים שצריכים את ההזדמנות

מיכאל ביטון:  וכפי שחבר הכנסת סולומון אומר – "היזהרו בבני עניים שמהם תצא תורה", ואני והוא בני עניים, ויצא מאיתנו תורה כי היינו בכפרי נוער

מיכאל ביטון:  היינו בישיבה תיכונית, היינו בפנימייה

מיכאל ביטון:  עליית הנוער דאגה לנו

מיכאל ביטון:  אנחנו לא נדאג לילדים הבאים? לכל גלי העלייה שאין להם בית

מיכאל ביטון:  לאנשים שפגועים בבית שיוצאים לכפר, לא נביא להם את התנאים היסודיים האלה, זו חובתנו

מיכאל ביטון:  אנחנו נעבור על זה ביחד

ניר אלון: אדוני היושב-ראש, רציתי רק להתייחס

ניר אלון:  שמי ניר אלון, אני ראש חטיבת כפרי הנוער

ניר אלון:  אני אחראי על העובדים

ניר אלון:  יש כ-3,000 עובדים שעובדים אצל המנהלים הנפלאים האלה

ניר אלון:  כשאני אומר – נפלאים, הם נפלאים

ניר אלון:  הם באים ממערכת החינוך, אפילו טיפה על גבול הנאיביות וחבל

ניר אלון:  אני בעצמי גדלתי בכפר הנוער, ואני אומר לכם מה המשמעות, כמה חשיבות יש לילד שגדל בכפר הנוער: זה ערכים

ניר אלון:  זה בסיס חזק

ניר אלון:  זה עתיד

ניר אלון:  נגעו פה חברי כנסת שאמרו פה קודם בדברים שהם חשובים מאוד להמשך קיומה בכלל של מדינת ישראל, ואני לא אומר את זה סתם

ניר אלון:  אנחנו מרגישים היום, סליחה שאני אומר את זה, יתומים

ניר אלון:  אין לנו לא אבא, אין לנו לא אימא

ניר אלון:  יש פה אנשים נפלאים – משרד החינוך, המינהל לחינוך התיישבותי, איגוד הבעלויות, המנהלים, יש לך עשרה גורמים שמנסים כל אחד לדאוג

ניר אלון:  אבל אני אומר לכם דברים פשוטים – מ-2017, דיברו פה קודם על המדריכים, אמהות בית, טבחים, שרתים

ניר אלון:  יושב פה חבר הכנסת משה סולומון, הוא היה מנהל כפר

ניר אלון:  אנשים שמגרדים את שכר המינימום, וקשה לקלוט עובדים חדשים נוספים בשכר הזה

ניר אלון:  אני מבין אותם

ניר אלון:  התחלופה היא אדירה

ניר אלון:  אתם יודעים, נחשפנו לנתונים משרד החינוך, ששלוש, ארבע שנים, מדריך מחליף את עצמו, וצריכים לגייס עובדים חדשים

ניר אלון:  מי מגיע בכלל בשכר כזה לכפר? עכשיו מ-2017, גייסנו כספים, אני אומר כמענקים, כסוכריות, כאיזה צ'ופרים לעובדים

ניר אלון:  נתנו להם רק לשמר את המערכת

ניר אלון:  אבל רק שתבין איך זה עובד

ניר אלון:  זה לא שאני עובד מול איגוד הבעלויות

ניר אלון:  לא שאני עובד מול משרד החינוך

ניר אלון:  לא שאני עובד במינהל לחינוך התיישבותי

ניר אלון:  אני צריך לעבור כפר, כפר, 52 כפרי נוער, לחתום על כל אחד על הסכם, ולראות שהכסף אחרי זה עובר ממשרד האוצר למשרד החינוך, למינהל לחינוך התיישבותי, ואז יוצא פרמטרים, פרופילים, ואנשים מאוד יקרים שלצערי, המדיניות מקשה עליהם, שבסופו של דבר הם אומרים – אין לנו, מה נעשה

ניר אלון:  אין לנו, זה עניין של סדר עדיפויות, זה צריך לבוא מלמעלה

ניר אלון:  לכן אני חושב שצריכים לבוא נציגים הרבה יותר בכירים

ניר אלון:  ואני אומר גם לאנשי האוצר, יש פרטנרים

ניר אלון:  אתה יודע מה, הגיעו איתנו לכפר הנוער, היינו ב"מקווה", היינו ב"הדסה", היינו בכפרי נוער של המפעל להכשרת ילדי ישראל, היינו בכל הארץ

ניר אלון:  הם מבינים את המודעות, וזה לא עניין של קואליציה, אופוזיציה

ניר אלון:  זה עניין של כמה לירות שצריכים לתת להם, ולכפר שאין לו יכולת ובסיס כלכלי, לכפר שהוא לא יכול להביא כספים לא מהתקצוב של המדינה, הוא פשוט נופל

ניר אלון:  חקלאי פרדס חנה, אני יכול לתת לכם הרבה מאוד דוגמאות, שכפר שלא היו לו יכולות עצמאיות לגייס כספים מתרומות, או מכל מיני פעילויות שהם עושים בתוך הכפר – פשוט נופל

ניר אלון:  ואז המדינה פשוט לוקחת את הכסף הצידה, ולוקחת את האדמות בשביל להשתמש בזה בתור נדל"ן

ניר אלון:       אני אומר לכם, אני לא רוצה לשפוך את התינוק עם המים

ניר אלון:  אבל אנחנו הכרזנו כהסתדרות, כארגון עובדים יציג על סכסוך עבודה

ניר אלון:  אני לא רוצה

ניר אלון:  אני אומר לך שאני בתור ילד פנימייה, לא רוצים לראות שעובדים בבית ותלמידים בחוץ, לא רוצה לראות את זה

יוסף טייב: אני רק רוצה לבוא ולומר שוב, ודודי אמר את זה בתחילת דבריו

יוסף טייב:  יש רצון טוב

יוסף טייב:  אני מקווה שבימים הקרובים נקבל באמת איזושהי בשורה

יוסף טייב:  בבקשה, מנהלת כפר הנוער "מנוף", שושי אביזמר

שושי אביזמר: אני אנסה בדקה לומר את הדברים, ולתת דוגמאות רלבנטיות

שושי אביזמר:  אני מנהלת את כפר הנוער "מנוף" בעכו

שושי אביזמר:  כפר הנוער מנוף הוא כפר בקצה הרצף החינוכי

שושי אביזמר:  זאת אומרת, בתוך כפר הנוער אנחנו בקצה של הקצה

שושי אביזמר:  אני מצטרפת לכאב, אבל חברת הכנסת יסמין, כשאת מזמינה אותנו לצאת ולסגור את הכפרים, לחניכים שלי אין בית

שושי אביזמר:  אנחנו עובדים 365 ימים בשנה

יסמין פרידמן: זה לא באמת, את יודעת - - -     

שושי אביזמר: את ליל הסדר אני חגגתי עם משפחתי, ועם החניכים שלנו בתוך כפר הנוער

שושי אביזמר:  אין להם אלטרנטיבות

שושי אביזמר:  אני רוצה לתאר מה המשמעות של המספרים שמדוברים כאן בכפר הנוער שלי

שושי אביזמר:       אני עובדת 32 שנה בחינוך

שושי אביזמר:  בשנים האחרונות, לצערי, אני לא עוסקת בחינוך

שושי אביזמר:  אני בחרתי להיות בחינוך

שושי אביזמר:  אני לא פוליטיקאית, לא רוצה להיות שם, מכבדת אתכם ואת העשייה שלכם, אבל זה לא הכישורים שלי

שושי אביזמר:   אני עוסקת בחינוך, ואני עוסקת בשנים האחרונות בלהיות פוליטיקאית, בלגייס כספים, לגייס תרומות, ולהיות עם הראש מעל המים כדי לנהל את הכפר שאני מנהלת

שושי אביזמר:  אני אגיד, מצטערת אם זה לא נשמע יפה

שושי אביזמר:  לפני שנה יצאתי בקמפיין גיוס המונים – זו מילה יפה לקיבוץ נדבות

שושי אביזמר:  והחניכים שלי שבאים באמת מקצה קצה הרצף, מהשכבות היותר חלשות, אין מה לעשות

שושי אביזמר:  בקבלת שבת ביום שישי, עמדו על הבמה ושאלו אותי: שושי, סוגרים את הכפר? אין לך כסף לנהל את הכפר? זו הייתה המשמעות, הם ראו את הקמפיין הזה

שושי אביזמר:  הם שאלו אותי מה זה אומר? מה זה אומר שאנחנו יוצאים החוצה לגייס כספים

שושי אביזמר:  התבחבשתי עם המילים של מה אמרתי להם, למה אנחנו יוצאים בקמפיין גיוס המונים

שושי אביזמר:      המשמעות של זה שעם השנים זה התחיל בזה שאמרתי אנחנו אנשי חינוך

שושי אביזמר:  אז פיתחנו תוכניות מאוד יפות של מסעות במדבר, תוכניות מקצועיות, טיפול, ולתת באמת טיפול לחרדה, לכל החוויות הקשות שהחניכים שלנו חוו במהלך השנים

שושי אביזמר:  צמצמתי את המסעות

שושי אביזמר:  אני מצמצמת טיולים

שושי אביזמר:  והיום, אני כבר לא שם

שושי אביזמר:  בעקבות העלייה במחירי החלב, במחירי הדלק, אני קובעת פגישה עם מנהל המטבח שלי, ואני צריכה לצמצם באמת במזון שאני נותנת לחניכים שלנו

שושי אביזמר:  אם אני ככפר טיפולי הוצאתי הסעות כמעט עד פתח הבתים, היום אין הסעות, היום תסעו ברכבת כי זה יותר זול

שושי אביזמר:  ואיפה המוגנות של החניכים שלי? כשאני מתוקצבת נכון יותר מכפרי נוער אחרים, אבל עדיין אני מתוקצבת ב-67%, ועל היתרה אני צריכה לגייס

שושי אביזמר:  אני לא כל כך יודעת מאיפה

שושי אביזמר:  חד-משמעי, ואני מנסה בכל הכישורים שלי

שושי אביזמר:  אני שוכרת אנשים שאף אחד לא מממן לי, מגייס תרומות כדי להשלים את הדבר הזה

שושי אביזמר:       לדוגמה בקורונה

שושי אביזמר:  בקורונה כולם שלחו ילדים הביתה

שושי אביזמר:  כל הכפר שלי עבד עם החניכים

שושי אביזמר:  אבל בסוף, אני צריכה לאיזשהו תקציב תוספתי לאיך אני משפה את המדריכים שישנו שבועיים ברצף בבידוד עם החניכים שלנו

לימור סון הר-מלך: אני רוצה לספר

לימור סון הר-מלך:  כולם דיברו על ילדים של

לימור סון הר-מלך:  יש פה חבר כנסת שניגש אליי לפני מספר חודשים ואמר לי, תקשיבי, יש לי חוב לכפר הנוער

לימור סון הר-מלך:  אני רוצה שתיגשי, תגיעי לכפר הנוער הזה והזה, תלכי אליו, ותפגשי, ותראי איך אפשר לעזור להם

לימור סון הר-מלך:  באמת, אני ככה נרתמת

לימור סון הר-מלך:  הוא אומר – אני גדלתי שם

לימור סון הר-מלך:  כל מה שאת רואה עכשיו זה כפר הנוער – חבר כנסת מן המניין

לימור סון הר-מלך:   אז באמת, לא רק ילדים שם, ולא רק אנחנו, אלא באמת מישהו שגדל ממש בתוך כפר נוער

לימור סון הר-מלך:  אני הולכת לבקר בכפר הנוער "ברוש"

לימור סון הר-מלך:  נמצא פה יהונתן שוורץ שהוא מנהל כפר הנוער הזה

לימור סון הר-מלך:  תקשיבו, אני יוצאת משם, אין לי מילים לתאר, אין מילים, אין מילים – על המסירות, עבודת הקודש, באמת, לעבוד עם מסירות נפש, פשוט מסירות נפש, בתנאים לא תנאים

לימור סון הר-מלך:  ממש בתת תנאים

לימור סון הר-מלך:  אני לא מדברת על התנאים של המדריכים, שבאמת, זו סוגיה בפני עצמה שצריך לתת עליה את הדעת, מה זה מדריך

לימור סון הר-מלך:  אני באמת אומרת, מדריכים היום במדינת ישראל, בכפרי הנוער ובפנימיות הנוער, דרך אגב, עובדים, בעיניי זו התנדבות לכל דבר ועניין

לימור סון הר-מלך:  אין להם תנאים

לימור סון הר-מלך:  אין להם הכרה

לימור סון הר-מלך:  אין להם שום דבר

לימור סון הר-מלך:  אז אני אומרת זה נושא בפני עצמו שצריך לתת עליו את הדעת

לימור סון הר-מלך:  אני משערת כשהפער הזה ימולא, אז גם הוא ייתן את המענה לדבר הזה

לימור סון הר-מלך:       באמת, מה שאני פוגשת שם זו עבודת קודש

לימור סון הר-מלך:  זה באמת לקחת את החלקים הכי שבורים של החברה, הכי שבורים, את המשימה הכי קשה, הכי רצינית שהיום עומדת לפתחו של עם ישראל, ולקחת את המשימה הזאת וללכת איתה קדימה

לימור סון הר-מלך:  אני שומעת אותך, אני שומעת ככה את הלב שלך – ואמרה חברת הכנסת יסמין פרידמן המדהימה, ואני מבינה מאיפה היא אמרה את זה, כשהיא אמרה – "תגידו, אנחנו מרימים ידיים"

לימור סון הר-מלך:  באמת, איך אתם צריכים ללכת ולקבץ נדבות? באמת, זה משהו של לראות אותו ובאמת לא להאמין

לימור סון הר-מלך:  כמו שנאמר פה כבר לפניי, אנחנו לא נאפשר את הדבר הזה

לימור סון הר-מלך:  אנחנו לא נאפשר את הדבר הזה

לימור סון הר-מלך:       רציתי רק להתייחס לעוד נקודה שאולי לא נתנו עליה את הדעת

לימור סון הר-מלך:  החבר'ה שמגיעים, באמת, הנוער שמגיע לכפרי הנוער, ושכפרי הנוער מכילים אותם, זה השבר הכי גדול של החברה

לימור סון הר-מלך:  זה נוער בסיכון, ונוער נושר, ובאמת, הם אוספים אותם לשם

לימור סון הר-מלך:  יש נושא שלא נתנו עליו את הדעת, ולא דיברו עליו מספיק לדעתי, וזה בסוף כדי להצמיח את הנוער הזה, צריך תקנים טיפוליים

לימור סון הר-מלך:  המקומות האלה צריכים יותר מהתקנים הרגילים כדי שבאמת הנוער הזה, בסוף, כדי שהם יצליחו, אני ראיתי שם שבאמת אחד החסרים היותר מרכזיים היה בתקנים טיפוליים

לימור סון הר-מלך:  יש הגדרה לתקנים מסוימים, ויש צורך ביותר, מה לעשות, זה מקום שצריך יותר, אי-אפשר להתייחס לזה ככל מקום רגיל

לימור סון הר-מלך:  אני חושבת שגם על זה אנחנו נצטרך  לתת את הדעת בוועדת חינוך

לימור סון הר-מלך:  אני חושבת שבכלל אנחנו צריכים ללכת ולפגוש יותר, לראות את המפעל המדהים הזה שקוראים כפרי נוער

לימור סון הר-מלך:  אנחנו בעזרת השם נעזור במה שאפשר כדי שבאמת הפער הזה, או למצוא איזושהי פשרה שתיתן מענה, ולא חס וחלילה לגרום לאותם כפרי נוער לקרוס

לימור סון הר-מלך:  אנחנו צריכים לראות איך נותנים על זה את הדעת

יוסף טייב: תודה רבה

יוסף טייב:  אני רק רוצה לומר, שגם מי שלא יכול להביע את דעתו, ושכל מנהל, וכל כפר נוער באשר הוא, יש לכם גב, גב חזק

יוסף טייב:  אנחנו לא הולכים לוותר

יוסף טייב:  אנחנו הולכים להילחם ככל האפשר

יוסף טייב:  שמענו גם מדודי, שישנה תוכנית, השר צריך להגיע בימים הקרובים ולהציג אותה

יוסף טייב:  אני מקווה באמת שאנחנו נשמע בשורה אמיתית לכפרי הנוער

יוסף טייב:  ושוב, כמו שאמרתי בהתחלה ואני לא חוזר בדבריי

יוסף טייב:  לא מבקש לפתור את הבעיה בשנה אחת

יוסף טייב:  אבל אני רוצה לראות שכן, הרכבת נוסעת

יוסף טייב:  יש איזושהי תוכנית סדורה איך להגיע ולפתור את הסיפור הזה אחת ולתמיד

נעם שפר: סליחה, אני מנהל את כפר הנוער "עיינות", ואני מנהל הרבה שנים, והייתי בעשרות דיונים, כולל בחדר הזה, הבטחות, וכולם אומרים שאנחנו עושים עבודת קודש, הכול נכון

נעם שפר:  אני רק מבקש - - -     

יוסף טייב: אני אעשה לך את זה קצר

נעם שפר: נשמח שזה יהיה פרקטי, ולא רק יגידו שאנחנו עושים עבודת קודש

יוסף טייב: תאמין לי – תבדוק אותי בזאת

יוסף טייב:  בסדר?     

קטי קטרין שטרית: אתה גורם לנו לאנטגוניזם

קטי קטרין שטרית:       אני גרתי בלוד

קטי קטרין שטרית:  בן-שמן היה הנוף שלנו, ואנחנו היינו מקנאים בילדים שנמצאים שם

קטי קטרין שטרית:  זו תמיד הייתה האליטה שבאליטה

קטי קטרין שטרית:  תמיד היו מגיעים לשם ילדים, לא יודעת, לא הייתי קוראת לזה מצב סוציו-אקונומי, כי לצערנו הרב, היום, כשאנחנו מדברים על כפרי נוער, אנחנו מדברים על מצב סוציו-אקונומי

קטי קטרין שטרית:  מדברים באמת על חינוך, וזה מגיע למה שאת אמרת, שאנשים מיוחדים מטפלים בילדים מיוחדים

קטי קטרין שטרית:  אני קוראת לילדים האלה ילדים מיוחדים, מה שהיום קיים

קטי קטרין שטרית:  מה זאת אומרת ילדים מיוחדים? אני לא מדברת על מצב קוגניטיבי

קטי קטרין שטרית:  אני מדברת על ילדים שהוכו בחיים שלהם

קטי קטרין שטרית:  גדלו למשפחות קשות

קטי קטרין שטרית:  משפחות שלצערנו הרב, הילדים האלה נפלטו בדרך כזו או אחרת

קטי קטרין שטרית:  ופשוט מגיעים אליכם - - -     

שושי אביזמר: והם לוחמים

שושי אביזמר:  ו-82% - - -     

קטי קטרין שטרית: הם לא היו לוחמים אם אתם לא הייתם מחנכים להיות לוחמים

קטי קטרין שטרית:  אני מבינה את נועם שהוא חסר אמונה מה יהיה ואיך יהיה

נעם שפר: מלא אמונה

נעם שפר:  אנחנו צריכים אתכם שם, בדיוק זה הזמן

קטי קטרין שטרית: בסדר

קטי קטרין שטרית:  אנחנו שם

קטי קטרין שטרית:  אנחנו לא צריכים שיגידו לנו להיות שם

קטי קטרין שטרית:  אנחנו שם

קטי קטרין שטרית:  כל מי שנמצא בוועדה הזו, אלה אנשים שנושא החינוך הוא נר לרגלם

קטי קטרין שטרית:  כי אם אתה רוצה ועדות אטרקטיביות שיש בהן הרבה כסף, אז הולכים לוועדות אחרות

קטי קטרין שטרית:  זו ועדה שבאמת מצביעה על הדברים הכי חשובים במדינת ישראל לטעמי

קטי קטרין שטרית:       אני יודעת שהיו המון בעיות של ניהול בתוך הכפרים האלה

קטי קטרין שטרית:  היו הרבה מאוד בעיות של תוכניות הבראה

קטי קטרין שטרית:  אני דווקא הולכת לתכ'לס, אם הטענה שלך הייתה לגבי מעשים, זה המעשה

קטי קטרין שטרית:  היו גם תוכניות הבראה שלא תמיד הצליחו, ולא תמיד צלחו, והיו עם זה הרבה בעיות

קטי קטרין שטרית:  אגיד לכם את האמת, אתם יושבים על השטחים הכי אטרקטיביים במדינת ישראל, זו הנקודה

קטי קטרין שטרית:  ופה הנקודה שאני מתחברת אליה למשרד האוצר

קטי קטרין שטרית:  אם משרד האוצר בונה או משרד החינוך, אני מעדיפה שלא, אבל אם הם בונים על כך שאת השטחים האלה אחר-כך אפשר יהיה לעשות עם זה מה שנקרא מסחר, ולבנות שם, וכו', אז זה התפקיד שלנו כחברי כנסת למנוע את זה

קטי קטרין שטרית:  כי אני אגיד לכם משהו, יותר מהבניינים הענקיים מלאי בטון - - -      בתוך עמי אני חיה

קטי קטרין שטרית:  אני יודעת על מה אני מדברת

קטי קטרין שטרית:  תקשיבו, תראו מה עשו מיוהנה ז'בוטיניסקי, תבינו מה קורה באמת

קטי קטרין שטרית:       קודם כל, מבחינתכם, תעשו גם גיוס המונים

קטי קטרין שטרית:  יש הרבה מאוד אנשים נדבנים מאוד במדינה הזו

קטי קטרין שטרית:  הנושא שלכם, לצערי הרב, לוקה בחסר מבחינה הסברתית

קטי קטרין שטרית:  אתם לא מסבירים מה אתם עושים, הרי אתם מצילים נפשות

קטי קטרין שטרית:  אם יש באמת מישהו שמציל את הילדים האומללים האלה שאם הם לא היו אצלכם, הם היו נזרקים לרחוב זה אתם

קטי קטרין שטרית:  אתם עושים את העבודה החשובה

איתן מורן: אבל מורידים את זה מבסיס התקציב, זה מה שצריך להבין פה

קטי קטרין שטרית: לא

קטי קטרין שטרית:  מספיק שתוציא סרטון שבו יציג ילד שנמצא היום ביחידה קרבית, או נמצא באיזשהו תפקיד מאוד בכיר שאתם הצלתם אותו - - -      

גד יעקבי: חברת הכנסת הם עושים חינוך

גד יעקבי:  כפרי הנוער עושים חינוך, לא יחס

יוסף טייב: קטי, אני רק רוצה לומר שבנקודה הזאת אני חולק עליך

יוסף טייב:  המגזר השלישי לא צריך להחליף את המדינה

יוסף טייב:  המדינה ומשרד האוצר יכניס יד עמוק בכיס בסיפור הזה

קטי קטרין שטרית: לא הכול משרד האוצר יכול להכניס, גם אתם

קטי קטרין שטרית:  כשאני באה לבקר את עצמי, אני תמיד אומרת  מה אני יכולה לעשות לפני מה שאחר יכול לעשות

נעם שפר: סליחה, חברת הכנסת שטרית, אפשר באופן רשמי להזמין אותך לביקור בכפר הנוער?     

קטי קטרין שטרית: אני שמחה תמיד להגיע

קטי קטרין שטרית:  אני בצוות של המשא-ומתן, יש עבודה, יש ימים ולילות

קטי קטרין שטרית:  תאמין לי, נגמרו לי כל הימים, אני רק שם

קטי קטרין שטרית:  ואני באמת מחכה שתהיה הסכמה רחבה

קטי קטרין שטרית:  ולכן, אני אומרת, באמת, יישר כוח גדול על העשייה שאתם עושים

קטי קטרין שטרית:  אנחנו מחויבים לכם

קטי קטרין שטרית:  דודי מכיר אותי ממשרד החינוך

קטי קטרין שטרית:  הוא יודע שאני לא אשב ואשתוק

קטי קטרין שטרית:  את כפרי הנוער לא יסגרו

בני פרץ: כבודו, אלה לא ילדים רגילים, אלה ילדי "עמך"

בני פרץ:  אם לא יהיו בכפרי נוער, הם יהיו בבתי-סוהר

בני פרץ:  אני הכרתי נערים בעבר שהיו בכפרי נוער

בני פרץ:  כשראיתי אותם בשנים האחרונות, האור מהעיניים, ומה שהם יצאו משם

יוסף טייב: הדברים נאמרו

יוסף טייב:  אתה חוזר על מה שנאמר וחבל

בני פרץ: לא, המדריך לא בא ועובד שמונה שעות והולך הביתה

בני פרץ:  הוא חי איתם בתוך הפנימייה

בני פרץ:  הם צריכים יותר רווחה

בני פרץ:  הם צריכים לא רק לימודים, אלא גם לצאת החוצה, כי זה ילדים שבאמת עוברים ועברו מספיק, והם טובים לחברה

בני פרץ:  אלה ילדים שייצאו בסוף לחברה והם מ"עמך", משלנו, רובם

יוסף טייב: צודק

יוסף טייב:  ברשותכם, אני רק רוצה לומר שהנושא ברור

יוסף טייב:  יש חשיבות עליונה להמשך קיום של כפרי הנוער

יוסף טייב:  הראייה – ראינו מי שהציל את ילדי העולים בשנה האחרונה

יוסף טייב:  לא סתם הסוכנות היהודית מחזיקה בחמישה כפרי נוער מלאים עד אפס מקום, אם אני לא טועה

יוסף טייב:  ההשקעה בכפרי הנוער היא השקעה חיונית

יוסף טייב:  יש להילחם למענם כדי שיקבלו את התקציב הריאלי

יוסף טייב:  ולכן, הוועדה דורשת שמשרד החינוך ומשרד האוצר, יעשו יחד ככל הניתן כדי לפתור את בעיית כפרי הנוער

יוסף טייב:  הכסף החסר הוא לא כמו שנאמרו על-ידי שאר חברי הכנסת, לא שמנת ולא חמאה

יוסף טייב:  מדובר בלחם, למהות קיומם של כפרי הנוער

יוסף טייב:  ייתכן שלא ניתן לפתור את כל הנדרש בשנה אחת, ואמרתי את זה בתחילת דבריי

יוסף טייב:  אבל יחד עם זאת, אני מצפה כן שהמשרד יבוא עם תוכנית מסודרת, ויראה אך הוא הולך לעשות את זה בהדרגה

יוסף טייב:       הוועדה רשמה לפניה שמשרד החינוך ומשרד האוצר יכינו תוכנית פתרון גם לסל "לאור", למודרכות, לפערים שנוצרו במשך השנים

יוסף טייב:  הוועדה מבקשת להביא בפניה את התוכנית

יוסף טייב:  היא תשוב ותתכנס כפי שאמרתי, ואמרתי בתחילת הישיבה ובתוך הישיבה, שהוועדה תתכנס שוב בשבוע הבא

יוסף טייב:  עד אז, אני מצפה שמשרד החינוך ומשרד האוצר יבואו לוועדה גם עם הצעת התוכנית של אותו צוות ואותה עבודה שהתבקשה על ידי משרד רואי חשבון חיצוני, והוועדה רוצה לראות את הנתונים, וגם רוצים לראות את הפתרון, ומה המשרדים רוצים להביא כדי להגיע לפתרון המשבר

יוסף טייב:       הייתה אולי תחושה, וקיבלתי גם כל מיני ד"שים

יוסף טייב:  לא הייתה שום כוונה, ודאי לא לרדת ברמה אישית בגורם המקצועי של המשרד

יוסף טייב:  אנחנו מברכים את הגורם המקצועי שעושה עבודה נהדרת גם ממשרד האוצר וגם ממשרד החינוך

יוסף טייב:  אבל יחד עם זאת, בעקבות כך שהסיפור הזה מתגלגל שנים רבות, אז גם האמוציות עלו

יוסף טייב:  וגם הרצון להגיע, רצון שלי ושאר חברי הכנסת להגיע לפתרון כמה שיותר מהר, אולי יצר איזושהי תחושה של קרב

יוסף טייב:  אנחנו יחד באותה ספינה

יוסף טייב:  ואנחנו יחד נביא את הפתרון

יוסף טייב:  באמת, דודי, אני שוב מברך אותך על זה שהגעת לוועדה

יוסף טייב:  הצגת את הדברים כפי שאמרו לך

יוסף טייב:  אבל באמת, הוועדה צריכה את הנתונים בשביל לבוא ולהתקדם

יוסף טייב:  אני מצפה באמת בשבוע הבא, אנחנו נוכל להגיע גם עם הנתונים, להציג אותם, כי בסוף אנחנו רוצים דברים שקופים, וגם להגיע לפתרון אמיתי לכפרי הנוער ושיחד נוכל לשמוח בהודעה זאת

יוסף טייב:  תודה רבה לכולם

יוסף טייב:       הישיבה נעולה